
članci / Aufsatze 


Povijesne i arheološke potvrde 
za srednjovjekovni Mostar 


Ante Milošeuić, Željko Peković 

Split 


Sveobuhvatna istraživanja utvrda s obiju strana mosta u Mostaru 
uvjetovana su ratnim razaranjima (1992.-1995. godine) i kasnijim nastoja¬ 
njima međunarodne zajednice da obnovi most i kule koji su za cijelo vrijeme 
rata bili stalnom metom žestokih napada i destrukcija (SI. 1). Nakon počet¬ 
nog raščišćavanja ruševina na kraju 2001. godine, istraživanja su započela 
početkom siječnja 2002. i s prekidima su trajala do ožujka 2004. godine. Na¬ 
kon tih zahvata most i tvrdavska postrojenja uz njega potpuno su istraženi 
i obnovljeni, te predani na upotrebu nakon svečanog otvorenja, 24. srpnja 
2004. godine.^ 

U tome dvije i pol godišnjem razdoblju istražen je čitav prostor unu¬ 
trašnjosti utvrđenja na lijevoj i desnoj obali Neretve. Postignuti istraživač¬ 
ki rezultati tek su djelomično publicirani^, a u nastojanjima da se njihova 

^ Program obnove Staroga mosta u Mostaru temeljem rezultata provedenog međunarodnog 
javnog natječaja, dodijeljen je tvrtki Omega engineering iz Dubrovnika. Sastojao se od dva 
glavna projekta: istraživanja, projektiranja i nadzora nad obnovom kula Tare i Helebije, 
te nadzora nad obnovom Staroga mosta. Na obaju projektima, uz stalni nadzor stručne 
komisije UNESCO-a, pored zaposlenih stručnjaka Omega engineeringa sudjelovao je niz 
eminentnih stručnjaka-suradnika, kompetentnih za pojedine probleme koji su se javljali 
pri obnovi. Projekt obnove Staroga mosta vodio je prof. dr. sc. Blaž Gotovac dipl. ing.arh., 
a pomogli su mu Željka Buško dipl. ing. arh., doc. dr. sc. Ivo Čolak dipl. ing. arh., Ivana 
Čuljak dipl. ing. grad.. Dragan Martinovič dipl. ing. grad., prof. dr. sc. Dragan Milašinovič 
dipl. ing. arh., prof. dr. sc. Željko Pekovič dipl ing. arh. (glavni konzervator). Svjetlana 
Pekič dipl. ing. grad. i Antonija Radonič dipl. ing. arh. Projekt i nadzor obnove kule Tare i 
Helebije vodio je prof dr. sc. Željko Pekovič dipl. ing. arh., a pomagali su mu Željka Buško 
dipl. ing. arh., Goran Čatič dipl. ing. el, Andro Desin dipl. ing. el, doc. dr. sc. Mladen Glibič 
dipl. ing. grad., Jelica Pekovič dipl. ing. arh. i Antonija Radonič dipl. ing. arh. Arheološka 
istraživanja nadzirao je dr. sc. Ante Miloševič, muzejski savjetnik, uz suradnju diplomiranih 
arheologa Nele Kovačevič prof, Vesne Miloševič prof i Jasmine Osterman prof Djelomičnu 
konzervaciju i restauraciju pokretnih arheoloških nalaza koji su danas izloženi u muzeju 
uz Stari most u Mostaru obavio je restaurator savjetnik Marko Rogošič. 

^ Pekovič / Miloševič / Kovačevič 2003, 63-102; Miloševič / Kovačevič 2004, 97-114, te u nekritički 
složenim monografijama Mostara. A Bridge Story, Mostar, 2004. i Stari mostovi u Mostaru, 
Mostar, 2004. U posljednjoj navedenoj publikaciji, bez ishođenog dopuštenja, pretiskani su 
i naši radovi prethodno objavljeni u časopisu Hercegovina, br. 8-9 (16-17) i 10 (18). 

integralna objava što prije dogodi, trebala bi pomoći i ova rasprava. Težeći 
tome cilju, u ovoj smo se prigodi ograničili na iznošenje parcijalnih rezulta¬ 
ta arheoloških iskopavanja koji se dobro preklapaju s podacima proizišlim 
iz analiza drvenih ostataka pronađenih na istom nalazištu. Nastojali smo, 
također, tim pokazateljima prisajediniti i otprije poznate povijesne činjeni¬ 
ce koje je u dosadašnjim proučavanjima srednjovjekovnog Mostara priskrbila 
historiografija. I jednom i drugom ovom našem pokušaju, osnovna je zadaća 
doprinijeti pouzdanijim spoznajama o najstarijim graditeljskim zahvatima na 
lokalitetu, kao i boljem razumijevanju glavnih zbivanja i građevnih pregradnji 
koje su potom uslijedile, a koje su prethodile zidanju glasovitoga Hayreddino- 
vog jednolučnog kamenog mosta.® Njegova je gradnja završena 1566. godine, a 
smionost i genijalnost konstrukcije, te ljepota izvedbe, stoljećima je, kao i da¬ 
nas nakon obnove koju smo mi usmjeravali, mnoge ushićivala (SI. 2)*. Taj, pak, 
vremenski segment spomeničkoga kompleksa, iako, također, vrlo zanimljiv, 
ovdje nećemo raspravljati jer on kronološki izlazi iz okvira ove radnje. 



SI. 1. Srušeni most i utvrde na Neretvi u Mostaru 


^ Andrejević 1990, 39-51. 

Rado si, predočavajući tu ljepotu prizivamo stihove Derviš-paše Bajezidagića, jednoga 
od najznačajnijih pjesnika osmanlijskog doba u Bosni koji je, osim što je bio mostarski 
Mecena, početkom 17. stoljeća spjevao gazelu svome rodnom gradu, a u kojoj je i refleksni 
stih o Starome mostu: 

S dvije kule velika ćuprija, 

Pružila se preko rijeke čame. 

Te sa svojim velebnijem lukom. 

Pričinja se poput duge šarne. 


6 

















SI. 2. Obnovljeni kompleks Staroga mosta u Mostaru 


1. O naseljenosti područja Mostara u prapovijesno 

i antičko doba 

Iako je smješten na strateški vrlo povoljnom položaju, na dominantno 
povišenoj Humskoj sutjesci koja stoji između mostarske kotline i Podveležja 
sa sjeverne i Bišćeg (ili Mostarskog) polja s južne strane, prometna nesavla- 
divost kanjona Neretve, dugo je vremena, sve do razvijenoga srednjeg vijeka, 
bila osnovnim razlogom nedovoljne naseljenosti širega prostora današnjega 
Mostara. 

Ostava triju brončanih kelt-sjekira iz Vihovića, oko 1,5 km sjeveroza¬ 
padno od središta Mostara®, tek je svjedokom povremene naseljenosti šire¬ 
ga mostarskog prostora krajem kasnoga brončanog doba. Na isto upućuje i 
desetak kamenih gomila na brdskim visovima i kosama sjeverno i zapadno 
od mostarske kotline®, te tri veće prapovijesne gradine: Cimljanska gomila^. 
Gornja Kozica® i Orlovac na Razlomištu®. Ostaci keramičkih posuda, ulomci 
ručnih žrvnjeva i kućnoga lijepa na gradinama, ukazuju na trajniju naselje¬ 
nost tih položaja, vjerojatno u brončanome, a sasvim izvjesno i kroz cijelo že¬ 
ljezno doba. Rasprostranjenost prapovijesnih nalaza, uočljivo koncentriranih 


® čović 1976, 281-282. Opširnije o prapovijesti šire okolice Mostara vidi u: Čović 1999, 
7-37. 

® Arheološki leksikon, 1988, 290-309. 

’ Isto 296. 

«Isto 297. 

Radimsky 1891, 180. 

na zapadnom i južnom rubu Bišćeg polja i uz tok rijeke Bune, potvrđuje veću 
ulogu i značenje toga dijela šireg mostarskog područja u ranijim razdobljima 
njegove prošlosti^®. 

Vrlo slične zakonitosti naseljavanja cijeloga toga prostora pokazuje i 
disperzija nalaza iz antičkoga razdoblja, ponovo koncentrirana uz južni rub 
Biščeg polja i uz tok rijeke Bune^\ a malobrojni rimski nalazi na širem po¬ 
dručju samoga grada i dalje svjedoče njegovu sporednu ulogu i u tome razdo¬ 
blju. Nalaz četiriju žarnih grobova (dva u kamenim urnama i dva u jamama) 
iz Vukodola^^, ukazuju na postojanje manjega rimskoga naselja na širem 
području grada^^. Dosadašnjim arheološkim istraživanjima naselju se nije 
ušlo u trag, ali se zbog nalaza brončanog novca careva Aleksandra Severa i 
Gordijana, pretpostavlja da je ono moralo postojati več u 3. stoljeću^'*. Numiz¬ 
matička zbirka Zemaljskoga muzeja u Sarajevu osim tih, posjeduje još neko¬ 
liko desetaka primjeraka rimskog novca za koji se navodi da su pojedinačni 
nalazi iz Mostara i okolice^®. 

Tijekom 5. i 6. stoljeća, izmicanjem antike, strateški pomalo zaklonjena 
mostarska kotlina, intenzivnije se naseljava, a na širem području Mostara u 
to vrijeme, uz ono več spomenuto u Vukodolu, egzistiraju najmanje još dva 
naselja. Jedno je vjerojatno u samome gradu, na položaju Sutina, na lijevoj 
obali Neretve, a drugo u današnjem naselju Cim. Ni od ovih naselja do danas 
gotovo ništa nije pronađeno, a indiciraju ih tek ostaci starokršćanskih crkava 
koje su im pripadale. Na položaju Crkvina u mostarskom predjelu Sutina, uz 
skromne ostatke zidom ograđenog ranog kršćanskog kompleksa sa crkvom 
kojoj su istraženi dijelovi narteksa, središnjeg broda i prezbiterija koji je na 
istoku završavao potkovastom apsidom s kontraforima, pronađeni su i cr¬ 
kvi istovremeni neznatni ostaci stambenih građevina koje se do danas nisu 
sačuvale^®. Drugo, veće, naselje bilo je na položaju Crkvine u mostarskom 
naselju Cim^^. Ostaci zgrada za stanovanje s ulomcima nekadašnjeg kućnog 
inventara, te nalazi novca i drugi sitni pokretni arheološki nalazi, upućuju 
da je to naselje nastalo u drugoj polovini 3. i da je trajalo kroz cijelo 4. stolje¬ 
će. Vrlo bogato dekorirana starokršćanska crkva s krstionicom i nedalekom 


“ 0 značenju i naseljenosti širega mostarskoga područja u ilirsko doba vidi u: Paškvalin 
2003, 245-253. 

Arheološki leksikon 1998, 290-309. 

0 nalazima antičkoga doba u Mostaru i široj mu okolici vidi u: Paškvalin 2003, 252-267. 
Zelenika 1996, 63-64. 

i'iPatsch 1902, 12-13; Paškvalin 2003, 263-264. 

13 Najraniji primjerak je iz 106. godine pr. Krista, a najkasniji iz 375. godine. Usp. Kraljevič 
1983, 15-28. 

1® Arheološki leksikon, 1988, 292; Atanackovič-Salčič 1997, 24-29. Pripremajuči se za 
arheološka istraživanja uza stari mostarski most, u ruševinama utvrda s lijeve strane 
Neretve, 2001. godine, pronađen je i ulomak starokrščanskog pilastra ukrašen reljefnim 
križem za kojega se može pretpostaviti da je ondje bio upotrijebljen kao građevinski 
materijal. S obzirom na blizinu ruševina starokrščanske crkve u Sutini na istoj obali 
Neretve, nije isključeno da je donešen upravo s toga položaja. 
i’Anđelič 1976, 179-226. 

istovremenom grobnom kapelom, potvrđuju veći značaj ovoga naselja tije¬ 
kom kasnoantičkoga i ranosrednjovjekovnoga razdoblja. 


2. O naseljenosti Mostara u srednjem vijeku 

Vjerojatno sva tri antička naselja šire mostarske okolice preživljavaju 
turbulentno vrijeme seobe naroda i avarsko-slavensko doseljenje tijekom 7. 
stoljeća. Pokazuju to malobrojni grobovi 9. i 10. stoljeća pronađeni na tim 
položajima. Grobovi s nakitom (naušnice i prstenje 9. i 10. stoljeća) otkopani 
su u ruševinama crkve u Cimu^®, a nedaleko rimskih žarnih grobova u Vuko- 
dolu otkopan je jedan grob ranoga 9. stoljeća u kojemu su kao prilog nađeni 
mač karolinškog tipa, dvije brončane ostruge i ostaci okova vojnog stijega^®. 

U ranome srednjem vijeku, tijekom 10. i 11. stoljeća, šire područje Mo¬ 
stara, kao i najveći dio današnje Hercegovine pripadalo je području Huma 
kojemu je središte bilo u gradu Bona (danas Blagaj nad izvorom Bune)®°. 
Značajniji onodobni arheološki ostaci pronađeni su okolici Stoca i u donjem 
toku Neretve (Mogorjelo)®\ pa se može pretpostaviti da je u tome dijelu Hum¬ 
ske zemlje bilo gospodarsko i političko uporište njenih stanovnika. Sire po¬ 
dručje današnjeg Mostara u ranome srednjem vijeku, dakle, još uvijek je na 
periferiji i daleko od glavnih gospodarskih, društvenih i političkih zbivanja. 
Nešto brojnija kasnosrednjovjekovna nalazišta (uglavnom posvjedočena po¬ 
ložajima s grobovima, pokrivenim kamenim pločama i stečcima®^), navode na 
pretpostavku o značajnijoj naseljenosti mostarskog prostora tek tijekom 14. i 
15. stoljeća^®. Sasvim je izvjesno da tu činjenicu u kasnome srednjem vijeku, 
između ostaloga, treba tumačiti i time, da baš u to vrijeme, u dijelu današnje 
Dalmacije i Bosne, te u Hercegovini, naglo jača politička moć i vojna snaga 
Hraniča, ugledne plemenitaške porodice čiji je zadnji odvjetak Sandalj njen 
utjecaj proširio na prostrani teritorij između Cetine, Drine i Boke (s izuzet¬ 
kom širokog područja oko Trebinja gdje su stolovali Pavloviči). Nakon San- 
daljeve smrti (1435. godine) naslijedio ga je nećak Stjepan Vukčič Kosača, 
kao najmoćniji iz te loze. Uskoro su Kosače, u nadmetanju s Pavlovičima, 


Anđelić, 1976, 221. Na nedalekom položaju Smrčenjaci u istome naselju su grobovi sa 
stećcima, usp. Zelenika 1996, 64. 

Vinski, 1983, 489-490; Hrvati i Karolinzi 285-286. 

"“Klaić 1990, 42-55; Šišić 1925, 452-454. 

Hrvati i Karolinzi, 281-283, 236-237, 351-352. 

Bešlagić 1971, 340; Arheološki leksikon, 290-309. Grobova sa stećcima bilo je i na 
lokalitetu Crkvina na predjelu Sutina u Mostaru. Pretpostavlja se da pripadaju 14. i 15. 
stoljeću (usp. Atanacković-Salčić 1997, 24). Arheološku topografiju grobalja sa stećcima 
na podrućju današnjeg Mostara upotpunio je Zelenika 1996, 66-68. 

Tijekom 20. stoljeća u gradskome predjelu Zahum u više navrata iskopano je nekoliko 
desetaka grobova za koje se pretpostavlja da pripadaju kasnom srednjem vijeku. Potpun 
izostanak nalaza u grobovima otežava njihovo pouzdanije datiranje (usp. Zelenika 1996, 
65-66. Isti 1999, 97-101). 

bosanskim kraljevima i Dubrovčanima, ojačali svoj utjecaj i raširili posjede, 
uglavnom u onim dijelovima današnje Hercegovine koji su tada pripadali 
Zahumlju i Travuniji®"*. Legenda o postanku Mostara, koju nam prenosi du¬ 
brovački kroničar M. Orbini, pripisuje osnivanje Mostara upravo vremenu 
hercega Stjepana Kosače. Navodi se, naime, da je Mostar polovinom 15. sto- 
Iječa sagradio Radingost (gost Radin), bogumilski uglednik i hercegov veli¬ 
kaš (majordom), a ista kronika kao godinu njegove gradnje navodi 1440^®. 
Večina povjesničara ovaj Orbinijev podatak drži pouzdanim jer je provjerljiv 
i u nekim drugim sačuvanim povijesnim ispravama. 

Namjera gradnje mosta upravo na ovom mjestu očitovala bi Kosačinu 
želju da cestovno poveže dva velika dijela svoje državine koja se u to vrijeme 
prostirala od Cetine na zapadu do Lima na istoku i od Rame na sjeveru do 
Kotorskog primorja na jugu, a kojoj je Neretva, zbog prometne neprohodnosti 
u gornjem i srednjem toku bila jedinom ozbiljnom preprekom^®. Onovremene 
riječne prijelaze u donjem toku Kosača nije držao, pa se njima nije ni mogao 
nesmetano koristiti. Poznata su njegova nastojanja da na cjelokupnom posje¬ 
du pod svojom vlašču, kao pravi dinast tih prostora, osmisli i poduzima nove 
gospodarske mjere i organizira trgovinu kao konkurenciju Dubrovčanima. 
S takvim idejama u gradu Novom u Boki (danas Herceg Novi) organizira i 
gradi novo trgovačko središte, ureduje luku i pokreče gospodarstvo (manu¬ 
fakturna proizvodnja tekstila). 

O srednjovjekovnoj prošlosti Mostara, sve do njegova prvoga izričitoga 
povijesnog spomena polovinom 15. stolječa, šute i pisani izvori, pa se stariji 
podaci 0 njemu još uvijek isčitavaju i posredno tumače iz drugih zahilješ- 
ki. Najviše su tome doprinijeli V. Corovič^^, M. Dinič^® i P. Andelič^® i nešto 
manje (s nekolicinom drugih) L. Thall6czy®“ i M. Vego®k Sve ove rasprave, 
usputno ili ciljano tumačeči i raspravljajuči mostarski prostor u srednjem 
vijeku, uglavnom posižu za podacima iz Ljetopisa popa Dukljanina^^, ili, pak, 
za topografskim podacima iz triju povelja izdanih hercegu Stjepanu Kosači 
(1444., 1448. i 1454. godine), a koje je uz skromne komentare prvi objavio 
L. Thall6czy®®. Poslije ih je detaljnije topografski proanalizirao M. Dinič®'^, a 
u transkripciji i prijevodu objavio M. Vego®®. Značajne nove prinose u ovim 
istraživanjima nedavno su ponudili i P. Andelič, M. Sivrič i T. Andelič®®. 


Poparić 1997. 

Orbini 1968, 384. 

""^Mandić 1968, 21-26. 

Ćorović 1933. - Isti, 1935, 5-47. 
Dinić 1978, 178-269. 

""»Anđelić 1999, 161-188. 
Thall6czy 1914, 359, 378, 394. 
Vego 1957. 

Šišić 1928, 453; Mošin 1950, 75. 
Thall6czy 1914. 

Dinić 1978, 178-269 
Vego 1980, 452-486. 

Anđelić / Sivrić / Anđelić 1999. 

Tijekom srednjega vijeka, današnji mostarski prostor, kao i veći dio 
Hercegovine uz donji tok Neretve bio je, kako je rečeno, dio Humske zemlje. 
Prema podacima iz Ljetopisa popa Dukljanina (Barskog rodoslova ili kro¬ 
nike Sclavorum Regnum) čiju je konačnu redakciju polovinom 12. stoljeća 
vjerojatno završio dukljansko-barski nadbiskup Grgur®^, Humska je zemlja 
bila podijeljena na ranofeudalne oblasti - župe (ili županije): Ston (Primorje), 
Popovo, Žabu (Zažablje), Luku, Veliku (Veljači), Gorsku (Gorimita), Dubra¬ 
vu, Dabar i Večerič (ili Večenike). Pretpostavlja se da je područje Bišča sa 
središtem u Blagaju, a koje je također dio Humske zemlje, zasebna teritori- 
jalno-upravna jedinica koja cijeli srednji vijek, posebno u 14. i 15. stoljeću, 
postoji kao vladarska domena®®. 


3. O župi Večerić (ili Večenike) 

Današnja povijesna znanost ne spori se oko granica većine u Ljetopisu 
navedenih teritorijalnih (upravnih) jedinica u Humskoj zemlji, s time da je, 
tek u novije vrijeme vrlo argumentirano, temeljem niza povijesno-topograf- 
skih analiza, više-manje definirano i područje, dotada najspornije župe Ve¬ 
čerič (ili Večenike)®®. 

Starija izučavanja smještala su je uglavnom na prostor uz desnu obalu 
Neretve između planine Cvrsnice na sjeveru i lučke župe na jugu (F. Sišič^°, 
M. Dinič^®). J. Kovačevič, u dobroj mjeri prihvaćajući Diničevo mišljenje, župu 
Večerič određenije smješta u okolicu Mostara, dodajući joj područje Mostar¬ 
skog blata na zapadu i područje Bišča na jugu'^®. Povodeči se za Orbinijevom 
transkripcijom naziva Večenike iz Ljetopisa popa Dukljanina u Vecerigorie, 
M. Vego župu Večerič ubicira u okolicu Vrgorca i Ljubuškog^®. 

Prema P. Anđeliču, ta prostorno najveća humska ranofeudalna župa, 
zauzimala je predio Bijelog polja i Drežnice, teritorij današnjih općina Široki 
Brijeg i Čitluk (Bročno), te neposrednu okolicu Mostara s obje strane Neretve 
(Mostarsku kotlinu i sjeverni dio Podveležja). U srednjemu vijeku, dakle, 
graničila je sa župama Lukom i Velikom na jugu i jugozapadu, s Imotom na 
zapadu, s Ramom i Neretvom na sjeveru, te s Komom, Nevesinjem, Biščem i 
Dubravama na sjeveroistoku i istoku^^. 

Ovako definiranom teritoriju Večeriča (ili Večenike), status župe (ili 
županije) zasvjedočen je samo u spomenutom Ljetopisu ili kronici Sclavo¬ 
rum regnum Grgura Barskog, dok se u svim drugim slučajevima navodi kao 


Peričić 1991. 

Anđelić 1978, 248.; Isti 1981, 61-63. 
"»Isti 1999, 161-182. 

Šišić 1928, 453. 

Dinić 1978, 209-210. 

Kovačevič 1967, 295, 298, 339, 345. 
“"Vego 1961, 43-44. 

““Isto 176. 

teritorij ili predio iz kojega potječu određene osobe ili su se ondje zbili neki 
događaji"*®. Svi su uglavnom zapisani u dokumentima Dubrovačkog arhiva. 
Tako je zabilježeno: 

- 1280. godine registriran je ugovor o prodaji Jurislave iz Večeriča {de 
VecerichY^, 

- 1300. godine Bogdan Bratičič i Prodan Hreljkov iz Večerja (de Vece- 
rio) u Dubrovniku su prodali robinju iz Bosne"*^, 

- 1306. godine je zavedena tužba dubrovačkog vlastelina Tome Držiča u 
kojoj se navodi da mu je u Večeriču (Vecerich) otet tovar s tekstilnom robom 
u vrijednosti od 800 perpera*®, 

- 1336. godine zabilježena je tužba Primila, sina Dabiživova, u kojoj se 
navodi da mu je Gojak Vragogermac oteo oružje u Večeriču (in Vegerich)*^, 

- 1347. godine u zbirci Diversa Cancellarie spominje se Budiša Mesoe- 
vič iz Večeriča (de VegerichY°, 

- 1391. godine za dubrovačkog građanina primljen je Nikola Pribinovič 
iz Večeriča (de VegerichY^. 

Pored ovih navoda iz dubrovačkog arhiva, Večerič se spominje i 1408. 
godine u povelji bosanskog kralja Stjepana Ostoje, kojom se brači Radivo- 
jevičima daje u posjed sva zemlja između Neretve i Cetine, a nabrajajuči 
manje predjele na tom teritoriju, navodi se i provincija Večenike (Večerič) do 
Neretve (et provinciam Vechenicam usque ad Narentam cum omnibus iuribus 
et teritoriis). Početkom 15. stolječa, dakle, Večerič više nema status župe (ili 
županije) nego manjeg upravnog kotara (predjela ili seoske opčine) kojeg pre¬ 
voditelj hrvatskog izvornika Ostojine isprave navodi pojmom provincia, prema 
ovjerenom prijepisu prvoga prijevoda iz 1684. godine, a koji se nije sačuvao®®. 


4. O neimenovanim utvrdama (gradovima) uz most 

U potvrdi posjeda hercegu Stjepanu Vukčiču Kosači, aragonsko-napulj- 
ski kralj Alfons V. godine 1444., među inima potvrđuje i pravo na uživanje 
kneštva (ili upravnog kotara) i kaštela Nebojše u Vnitericih-u (Neboysa Vni- 
tericih castello con lo contatoY^. M. Dinič uvjerljivo predlaže navod Vnitericih 
(= u Nitericih) paleografskim doskočicama čitati kao Uecerich (= Vecerich), 
odnosno Večerič®*. Zanimljiv je ovdje i spomen kaštela Nebojše što se u sred- 


Sve poznate podatke o tome sistematizirao je Anđelić 1999, 162-165. 
Čremošnik 1931, 39. 

Dinić 1978, 208. 

Isto 208. 

“s Isto 208. 

“ Isto 208. 

Isto 208. 

Anđelić 1999, 165-169. 

Thall6czy 1914, 359. 

Dinić 1978, 209. 

njovjekovnim ispravama koje se odnose na posjede Stjepana Vukčića Kosače 
spominje još dva puta. Jednom 1448. godine u povelji kojom Kosači posjede 
potvrđuje Fridrik III. (navodi se: castrum Neboyze), i drugi put, 1454. godi¬ 
ne, u povelji kojom istom hercegu posjede ponovo potvrđuje Alfons V. (u toj 
se povelji navodi: civitate Nebojsse cum pertinentiis suis)®®. M. Dinić koji je 
prvi preciznije pokušao ubicirati područje Večerica i kaštel - kastrum - grad 
Nebojšu, ograničio se na smještaj Večeriča u Humsku zemlju, u trokut zapadno 
od Neretve i sjeverno od župe Luke kojoj je teritorij dobro određen u donjem toku 
Neretve, južno od Počitelja. Za pobližu ubikaciju kaštela Nebojša se nije posebno 
založio, uzdajuči se više u rezultate budučih terenskih arheoloških ili topograf¬ 
skih istraživanja.®®. M. Vego grad ili kulu Nebojša ubicira nedaleko Vrgorca, u 
srednjovjekovnu župu Rastoka, na mjestu ruševina utvrde Visoka®^. 

Točnijom ubikacijom Nebojše, nakon što je analizom spomenute Ostoji- 
ne listine iz 1408. godine prilično dobro dokazao prostiranje u njoj spomenute 
župe ili oblasti Večerič, pozabavio se i P. Anđelič, tvrdeči da se i grad Nebojša 
morao nalaziti na tom prostoru, dakle na lijevoj ili desnoj obali Neretve, na 
području današnjeg Mostara®®. 

Za proučavanje srednjovjekovne prošlosti Mostara značajna su još dva 
toponima navedena u ispravama 15. stolječa, a koji se neizravno mogu do¬ 
vesti u vezu sa srednjovjekovnim kulama - gradovima uz mostarski most. 
U jednom pismu (izvještaju) Dubrovčana iz Mostara, upučenom svojim su¬ 
građanima u travnju 1452. godine stoji da se Vladislav Kosača, sin hercega 
Stjepana, odmetnuo od oca i uzeo mu neke gradove, a među njima Blagaj et 
do castelli al ponte de Neretua^^, pa se ispravno zaključuje da je ovdje doi¬ 
sta riječ 0 prvom srednjovjekovnom spomenu položaja na kojemu je današnji 
Mostar. Neimenovane gradove - kaštele uz most spominje u dva navrata i 
več navedena potvrda Kosačinih posjeda iz 1454. godine: jednom možda kao 
civitate Pontis Terre cum castris et pertinentiis suis, i drugi put sigurno kao 
civitate Pontis cum castris et pertinentiis suis^°. 

Analizirajuči sva tri podatka o neimenovanim kaštelima - gradovima 
uz most, M. Dinič navodi: 

Prva pomisao je da se u jednom od ova dva grada - dva su nesumnjivo, 
pošto ih nalazimo u istoj povelji (misli se na navode gradova iz 1454. godine, 
op. A. M.) - krije Mostar. Thall6czy je odabrao prvi, Pons Terre. Ali kao što 
je već s razlogom prigovoreno'^^, mjesto gdje se on u povelji navodi ne dopušta 
takvu identifikaciju. Oko njega su Ostrvica u Bistrici, Osip, Dunoš u Zagorju 
(?), Jeleč u Govzi, Žir i Prilep u Bistrici, Pons Terre treba svakako tražiti u 
hercegovom Podrinju, i to zapadno od Drine. Drugi grad - civitas Pontis - mo- 


Thall6czy 1914, 398. 

Dinić 1978, 209-210. 

®’Vego 1957, 122-123. 

^''Anđelić 1999, 171. 

Jireček 1879, 79; Jorga 1899, 465. 

“ Thall6czy 1914, 394. - Usp. i Vego 1957, 78; Isti 1980, 457. 
Ćorović 1933, 10. 

gao bi se već uzeti ozbiljnije u kombinaciju. Niz u kome se on nalazi izgleda 
ovako: Kruševac, Pons, Nebojša, Borovac, Biograd, Vrabac, Hum, Beletin. 
Sve su to gradovi koji leže oko Neretve, počev od Kruševca, pa uzvodno do 
njenog izvora: Pons bi po tome redoslijedu tačno odgovarao Mostaru. Naj¬ 
stariji podaci o prošlosti glavnoga grada Hercegovine ne bi bili u opreci sa 
tim zaključkom. Mostar je doduše prvi put izričito spomenut dva desetljeća 
poslije Alfonsove povelje, 1474. godine, tada već kao sjedište subaše. Ali prvi 
trag naselja na njegovom mjestu javlja se 1452. godine kad se pored Blagaja 
spominju i do castelli al ponte de Neretua®^. Orbini pak zna, da je Mostar sa¬ 
gradio Radingost četrdesetih godina 15. stoljeća i da je u njemu neko vrijeme 
boravio hercegov sin Vladislav pošto se odmetnuo od oca®®. I spomen ona “dva 
kaštela”je u vezi sa tim dogadajem^'^. 

M. Dinić dakle, ne dvoji oko toga da je jedan od spomenutih neimeno¬ 
vanih kaštela - gradova uz most, u Alfonsovoj potvrdi Kosačinih posjeda iz 
1454. godine, upravo Mostar. Pledira za onaj drugi, civitate Pontis, dok civi- 
tate Pontis Terre smješta u zapadno Podrinje®®. Možda na rijeku Taru gdje je 
također hio prijelaz mostom slično koncipiran. Međutim, u vezi s ovim dru¬ 
gim, ponovo upozoravamo na vrlo indikativan dodatni naziv Terre i njegov 
odnos prema današnjem imenu Tara za najveću kulu, a koja i danas stoji sa 
lijeve strane mostarskog mosta®®. 

Raspoložive topografske podatke iz triju spomenutih potvrda hercego¬ 
vih posjeda iz polovine 15. stoljeća, te podatak o dva kaštela uz most na 
Neretvi iz 1452. godine, a razmišljajući o postanku Mostara, analizirao je i 
P. Anđelić®’. Nakon konstatacije da je prethodno M. Dinić uvjerljivo pokazao 
kako je vjerojatno moguće navod iz povelje iz 1444. godine Nebojsa Vniteri- 
cich čitati kao Nehojša u Većeriću, nastavlja®®: 

Bliža lokacija grada Nebojša dosad nije poznata^^. Nama se čini da u 
ovom slučaju možemo bar predložiti rješenje, ako ga već ne budemo u stanju 
i konačno dokazati. 

Grad Nebojša spominje se u poznatim izvorima svega tri puta, i to samo 
u poveljama o posjedima hercega Stjepana Vukčiča. Da se podsjetimo: 1444. 
dolazi kao Nehoyca Vnitericih castelo et contato; 1448. kao castrum Nehoyze, 
a 1454. kao civitate Nehoysse cum pertinentiis suis™. 

Povelja iz 1444. indicira da je taj grad u kraju ili kotaru koji se zove 
Večeriči, Večenike (Nitericih) ili si. Analizom listine iz 1408. pokušali smo do¬ 
kazati da se u 15. stoljeću kotar ili knežija Večerič prostirala u dolini Neretve 

od Mostara do Bijelog polja uključivo. Ukazujemo da izvor “sve do Neretve” 
indicira i pružanje Večenika i na drugu stranu Neretve"^^. Prema tome, i grad 
Nebojša se morao nalaziti na tom prostoru. Jedan dokument (1452.) zna u 
tom području za dva grada, oba uz most (do castelli da ponte)'^^. Ne može biti 
sumnje da se jedan nalazio na desnoj, a drugi na lijevoj strani Neretve. Arheo¬ 
loška topografija koja je na tom prostoru relativno dobro ispitana, također zna 
samo za mostarske gradove. Iz toga bi slijedio i logičan zaključak da se jedna 
od kula (gradova, kaštela) na mostu, dakle u današnjem Mostaru, prvotno (sre¬ 
dinom 15. St.) zvala Nebojša. Postoje i ozbiljne indicije koje govore da je to kula 
na lijevoj obali Neretve, tj. u istočnom dijelu Večerica (Večenika). 

Takva ubikacija Nebojše u potpunosti odgovara i redu kojim se nabra¬ 
jaju hercegovi gradovi. To se naročito vidi u listini iz 1454. gdje, idući od 
zapada prema istoku, poslije Prološca, Roga, “Rirncia” (= Rilić na Kupreš- 
kom polju, op. A. i Kruševca, dolazi civitate Pontis cum castris et perti- 
nentiis suis, a odmah za njim civitate Neboysse cum pertinentiis suis. Dalje 
se redaju neretvanski gradovi (oko Konjica), opet po strogom zemljopisnom 
redu: Borovac, Biograd, Bijela, Vrabač’’*. Ako po samom imenu i po mjestu 
nabrajanja prihvatimo da je civitas Pontis (grad na mostu) jedan od ona dva 
koja se spominju 1452. (kao “dva grada na mostu’y^, onda će ovaj na desnoj 
strani Neretve biti civitate Pontis, a na lijevoj strani civitate Neboysse. 

Toliko 0 mogućem nazivu jednog od mostarskih gradova - kaštela na 
obalama Neretve koje utvrđuju most. 

Medu gradovima u državini hercegovoj, koji se navode u već nekoliko 
puta spomenutoj povelji Alfonsa V. iz 1444. godine, u jednom nabrojenom 
nizu stoji i Cimiacho Vbrecinich, castello et contato’’^. M. Dinić se prvi poza¬ 
bavio ubikacijom ovog Kosaćinog grada, no nije ju do kraja razriješio. Upo¬ 
zorio je i na mogućnost da je ovaj kaštel identičan s mjestom na Cimovski u 
kojemu je boravio Kosaća prema jednom podatku iz lipnja 1442. (ili 1443.) 
godine gdje je izdao razriješnicu svome cariniku’^. 

Detaljnije se ubikacijom kaštela Cimiacho pozabavio i P. Andelić™, pa 
je pretpostavio mogućnost da je Cimiacho iz 1444. i Cimovski iz 1443. (ili 
1442.) godine isto mjesto koje se u poznatim toponomastićkim podacima jedi¬ 
no može objašnjavati prema osnovi Cim. Stoga ga poistovjećuje s današnjim 
naseljem Cim kod Mostara, a kako je jedini stari kaštel na širem području 
toga današnjeg mostarskog naselja kula na desnoj obali rijeke kod Starog 
mosta, na ušću Radobolje u Neretvu (s današnjim nazivom Helebinka ili He- 


Prema podacima iz Ostojine povelje iz 1408. godine. Prijepis i komentar povelje u: 

lebija), to pretpostavlja da je Cimiacho ili Cimovski (grad) naziv za neimeno¬ 
vani kaštel na mostu (civitate Pontis) iz 1454. godine. Potvrdu ovome nalazi 
i u oznaci šireg područja Vbrechinich (= u Brechinich) u kojemu se prema 
povelji iz 1444. godine nalazi grad Cimiacho, pa pretpostavlja da Cimiacho 
Vbrechinich treba čitati kao Cimski u Večeriču (ili Večenikama). 

Ovom Andeličevom pretpostavkom o nazivu kule na desnoj obali Ne¬ 
retve uz mostarski most, ponuđena su srednjovjekovna (predturska) imena 
objema utvrdama (gradovima - kaštelima) koje su flankirale most, a u ono¬ 
dobnim ispravama stoje kao neimenovane: do castelli da ponte iz 1452., ili 
civitate Pontis iz 1454. godine™. 

Sažimajuči na kraju ukupnu problematiku koju o postanku Mostara u 
srednjemu vijeku izravno ili neizravno nude svjedočanstva povijesnih vrela, 
kratak njihov pregled, promatran s mostarskog aspekta, prema Andeliču^®, 
koji je sažeo i rezultate drugih istraživača, izgledao bi ovako: 

Več u drugoj polovini 13. stolječa može se primijetiti da se nakadašnja 
vrlo prostrana humska ranosrednjovjekovna župa (ili županija) Večerič (ili 
Večenike) raspala u više manjih zasebnih ranofeudalnih upravno-političkih 
teritorijalnih jedinica, od kojih je uža okolica današnjeg Mostara zadržala 
staro ime (Večerič ili Večenike). To praktično znači da bi se prethodno spome¬ 
nute vijesti iz dubrovačkog arhiva o predjelu Večerič iz 1280., 1300., 1306., 
1307., 1336., 1347., 1391. godine, te spomen Večenika iz Ostojine povelje 
iz 1408. godine, zapravo odnosile na to suženo ranofeudalno područje okolo 
današnjeg Mostara, koji se kao neimenovan spominje u petom desetlječu 15. 
stolječa. Godine 1452. i 1454. na suženom području Večeriča ili Večenika su- 
srečemo dva utvrđena grada, oba sa svojim upravnim distriktima. S obzirom 
na zemljopisnu situaciju, s kojom je u suglasju i predložena interpretacija 
izvora, zaključeno je da je jedan od tih gradova - kaštela stajao na lijevoj, a 
drugi na desnoj obali Neretve. Oba grada - kaštela pojavljuju se u pisanim 
vrelima otprilike u isto vrijeme, pa se ne može znati koji je od njih stariji. U 
prilog nešto veče starosti grada na desnoj obali rijeke govorio bi bolji, logičniji 
i strateški povoljniji položaj na ušču Radobolje, ali s druge strane, suprotno 
govori činjenica, da taj grad nije imao posebnog imena (po nazivu šireg teri¬ 
torija zvao se Cimski grad ili po smještaju kraj mosta civitas Pontis), te da se 
kasnije središte Mostara oblikovalo na lijevoj obali. 

Grad - kaštel na desnoj obali rijeke spominje se u pisanim vrelima: 

- kao Cimovski grad 1443. (ili 1442.) godine, 

- kao Cimski grad u Večeriču ili Večenicama 1444. godine, 

- kao jedan od gradova na Mostu 1452. godine, 

- kao Grad na mostu ili Mostni grad 1454. godine. 

Iz spomenutih navoda u vrelima proizlazi da je Cimski grad (danas 
kula Helebinka ili Helebija uza Stari most na desnoj obali Neretve) podi- 


™ Vego pretpostavlja de se Cimiacho ili Cimovski (grad) nalazio upravo na položaju 
današnjeg mostarskog naselja Cim, dakle, podalje o mosta (usp. Vego 1957, 27. - Isti, 
1980, 456-457). 

“Andelić 1999, 181-182. 

gnut vjerojatno prije 1443. godine. Nakon izgradnje mosta ubrzo se (1452. 
godine?) počeo nazivati Most (civitas Pontis), pa je vjerojatno da je upravo on 
dao i ime današnjem gradu. Kao svoj distrikt imao je mostarsku kotlinu na 
desnoj strani rijeke oko današnjeg Mostara, odnosno u kasnome srednjem 
vijeku oblast Večerić (ili Večenike) u najužem smislu te riječi. 

Grad - kaštel na lijevoj obali rijeke u pisanim vrelima je spomenut: 

- kao Nebojša u distriktu Večeriču ili Večenikama 1444. godine, 

- kao grad Nebojša 1448. godine, 

- kao jedan od gradova na Mostu 1452. godine, 

- kao Nebojša 1454. godine. 

Iz gornjega proizlazi da je grad - kaštel Nebojša (ukoliko u nazivu ci- 
vitate pontis Terre iz 1454. godine ne bismo prepoznali današnji naziv kule 
Tare®^) najvjerojatnije podignut prije 1444. godine. Prema podacima iz te go¬ 
dine nalazio se sa svojim distriktom u Večeriču ili Večenikama, pa bi prema 
terenskoj situaciji njegov distrikt obuhvačao dio današnjeg Mostara na lije¬ 
voj obali Neretve, a vjerojatno i čitavo Bijelo polje. 

Proces integracije gradova - kaštela Cimskog i Nebojše s mostom otpo¬ 
čeo je polovinom 15. stolječa, u vrijeme kada ovim područijima kao jedinstve¬ 
ni vladar gospodari herceg Stjepan Vukčič Kosača, pa je več 1452. godine za 
oba grada - kaštela (Cimski i Nebojšu) več dovoljno jasna jedinstvena oznaka 
- dva grada na Mostu. No, prema raspoloživim pisanim vrelima jasno je da još 
uvijek, premda su povezani mostom i djeluju kao cijelina, svaki grad - kaštel u 
to vrijeme još uvijek egzistira za sebe i ima svoj distrikt. Sudeči prema primi¬ 
jenjenim nazivima, grad - kaštel na desnoj obali nešto se brže sjedinjavao s 
mostom (1454. godine se i naziva po Mostu), dok je u istoj povelji Nebojša još 
uvijek zadržao svoje staro ime. I konačno, prema raspoloživim podacima koje 
nude do danas poznata pisana povijesna vrela, mora se pretpostaviti da je 
proces sjedinjavanja dvaju gradova - kaštela s mostom otpočeo prije 1452. go¬ 
dine i da je u prvim godinama turske uprave (1468. godine) več bio završen. 

Današnjim oblikom imena u kasnosrednjovjekovnim dokumentima 
Mostar je spomenut tek u drugoj polovini 15. stolječa. Prvi put 1469. godi¬ 
ne®®, a potom 1474. godine u prigodi darivanja mostarskog subaše Skendera 
(prima pars est de donando Schendero subasse de Mostary^. Godine 1469. 
zabilježen mu je i turski naziv Kopriihisar (tj. “tvrđava na mostu”) kada se 
navodi da je u tome gradu istoimeni trg na kojemu je 19 kuča®^. Naposljetku, 
oblikom Most i Mostiči spomenut je i 1499. godine®®. 


Thall6czy 1914, 359, 378, 394.; Ćorović 1933, 10. 

Šabanović 1982, 142. 

«"pinić 1978, 182, 250, bilj. 39. 

Šabanović 1982, 142. Na istom mjestu još je naveden i podatak iz neimenovanog izvora 
prema kojemu: ...trg (pazar) Mostar ni 1477. godine nije imao više od 19 kršćanskih kuća 
i jednog neoženjenog kršćanina, ali tu su kaa i u svim ostalim mjestima upisane samo one 
kuće ili porodice koje su bile opterećene nekim feudalnim obvezama. 

Vego 1957, 78; Mandić 1968, 16. 

Sve ove obavijesti iz pisanih vrela, iz kojih je posredno moguće pret¬ 
postaviti i vrijeme gradnje utvrđenih gradova i mosta u kasnome srednjem 
vijeku u apsolutnome su suglasju s podacima koje su nam o tome ostavili du¬ 
brovački kroničari M. Orbini (1601.)*® i G. P. Lukarić (1605.)®^. Prema njima, 
Mostar je 1440. godine osnovao patarenski gost Radin Butkovič, jedan od 
najsposobnijih dvorjanika hercega Stjepana Vukčiča Kosače®®. Danas nam, 
na žalost, nisu poznata vrela kojima su se služili ovi dubrovački kroničari, 
ali je nužno potvrditi da se njihove obavijesti vrlo dobro uklapaju u ostale, 
danas poznate nam povijesne podatke, kako u kronološkom, tako i u opče- 
povijesnom smislu. Angažiranje Radina Butkoviča, kao vješta upravnog i fi¬ 
nancijskog činovnika na uspostavljanju i osiguravanju važne komunikacije 
između dva velika dijela Kosačine državine koja je tada sezala od Rame do 
bokokotorskog zaljeva i od Cetine do Lima, po svemu izgleda posve moguća i 
logična. Na žalost, nije poznato što je gost Radin doista sagradio; da li jedan 
ili drugi grad, ili oba odjednom, ili je, pak, samo mostom povezao dva grada 
- kaštela koji su tu otprije stajali. Temeljem rezultata naših istraživanja koje 
ćemo iznijeti u drugom dijelu ove rasprave, vrlo je realna i mogućnost, da je 
spomenuti Kosačin majordom samo radikalnije intervenirao u postojeće gra¬ 
đevine, temeljito ih popravivši i dogradivši. Bilo kako bilo, s njim vjerojatno 
treba računati kao izravnim sudionikom stvaranja jednog od bitnih, ako ne i 
svih najvažnijih sastavnica današnjeg Mostara kojemu su korijeni i temelji u 
srednjovjekovnom vremenu prije dolaska Turaka. 

Kule i most, te spomenuti trg sa stambenim kućama, vjerojatno nisu 
jedine građevine kasnosrednjovjekovnog razdoblja u Mostaru®®. Sliku toga 
doba djelomično mu upotpunjavaju i groblja sa stečcima, na položajima Ta- 
bhana u neposrednoj blizini mostarske utvrde na desnoj obali Neretve i oni 
na položaju Carina u užem centru na suprotnoj obali®®. Vjerojatno se ovdje 
radi o dvama istovremenim grobljima od kojih je svako pripadalo utvrdi na 
pripadnoj strani riječne ohale. Sasvim izvjesno su se nalazila uz pristupnu 
cestu koja je vodila ka tim tvrđavama, jer su ceste, kako je već upozoreno, 
najčešća prostorna odrednica za smještaj kasnosrednjovjekovnih grohalja sa 
stečcima®k 

Pretpostavlja se da se na području srednjovjekovnog Mostara nalazio i 
franjevački samostan. Gdje se on zaista nalazio, još uvijek je predmet istraži¬ 
vanja jer nije pouzdano jasno, koji se od postojećih dokumenata što spominju 
franjevačke samostane na području današnje Hercegovine, odnosi upravo na 


Orbini 1968, 181-182; Mandić 1968, 19. 

Luccari 1605, 166; Mandić 1968, 19. 

0 gostu Radinu Butkoviću usp. Sopta 2002, 49-55 i tamo navedenu literaturu. 

Raspravljajući o vremenu nastanka naselja Most, D. Mandić mu pretpostavlja sve 
gradske sadržaje uobićajene za to vrijeme (Mandić 1968, 24-25). Dosadašnjim arheološkim 
istraživanjima nićemu od onoga što on pretpostavlja, a što bi trebalo biti izvan gabarita 
utvrda, nije se ušlo u trag. 

Zelenika 1996, 66-68. 

Usp. Milošević 1991, 54-55. 

mostarski. U novije vrijeme pledira se za onaj nekoliko puta navedeni u spi¬ 
sima Dubrovačkog arhiva u prvoj polovini 15. stoljeća, najčešće kao Novi de 
Bisce, Kachum, ili, pak, Bisce de Xachum. Pretpostavlja se da su to tri različi¬ 
ta naziva za isti samostan, te da je upravo on dao i ime cijelom (Biščem) polju 
jugoistočno od Mostara®^. 

Tako se, primjerice, početkom 1424. godine navodi da samostan male 
braće u Bišču {de Bisce) pripada stonskoj kustodiji; godine 1426. udovica Nik- 
še Ostojiča i kći dubrovačkog kancelara S. Albertija, Flora Marina, franjevač¬ 
kom samostanu u Bišču oporučno ostavlja 5 perpera®®; potom, 1428. godine 
dubrovačka vlada dopušta dvojici svojih kupara da mogu otići franjevcima u 
Bišče i za njih praviti crijepove®^; godine 1430. dubrovački građanin Simun, 
sin Jurja Glavića, franjevcima de Bisze ostavlja 90 perpera za gradnju crkve 
i još 30 perpera da se za istu crkvu kupi uno schiaueto in Bosnia^^; zatim 
1432. godine kada Ostoja Radosalič iz Drijeva®® u svome testamentu navodi 
da mu je Radak Ketič orno deli fra menori in Xachum ostao dužan 18 groša®^; 
ponovo, 1433. godine, žena Mateja de Bizija, Dekuša, franjevcima de Nuoui 
in Bisce, testamentom ostavlja 15 perpera®®; još 1451. godine kada Matko 
Gojakovič oporukom ostavlja 20 perpera za popravak samostana in Xachum 
(e) in Biscce^^ i naposljetku, 1452. godine frater Nicola de Bisce de Xachum 
ordinis fratrorum minorum et guardian dicti loci de Bisce, primio je 20 per¬ 
pera iz ostavštine Vlatka Bogdanoviča^®®. 

U podatku iz 1452. godine, a za bolje razumijevanje ove problematike, 
morao bi biti važan upravo izloženi navod koji spominje gvardijana iz mje¬ 
sta Bišče. Iz te se činjenice razabire, da se spomenuti franjevački samostan, 
nekoliko puta u različitim okolnostima zapisan u dokumentima prve polo¬ 
vine 15. stoljeća, zaista nalazio u mjestu Bišče^®k Taj je zaključak važan i 
zbog prethodne spoznaje da se u dubrovačkim izvorima termin locus, bar u 
pogledu mjesta srednjovjekovne Bosne, primjenjuje i javlja kao opći naziv u 
najširem značenju, ali se pod ovim pojmom uvijek podrazumijeva naselje u 
cjelind°^. 


Kovačević-Kojić 1995, 36-38. 

Kovačević-Kojić 1995, 37, bilj. 25; Sivrić, 2005, 46. 

Ćirković 1989, fol. 111-113, 430; Kovačević-Kojić 1995, 37. 

Sivrić 2004,46. 

Drijeva su poznato srednjovjekovno trgovište na ušću Neretve u kojemu su Dubrovčani 
imali dominantnu ulogu. Poznat je tako i podatak da je carinska služba u Drijevima, za 
potrebe nekih franjevačkih samostana u Hercegovini, a tu se spominje i onaj u Bišču, 
izdvajala jedan do tri modija soli (usp. Tošić 1987, 197). 

Kovačević-Kojić 1995, 37, bilj. 27. 

Kovačević-Kojić 1995, bilj. 24; Sivrić 2005, 47. 

Sivrić 2005, 47. U restituciji podataka o nazivu samostana u ovoj oporuci, od autora 
umetnuti veznik u bitnome mijenja njegov sadržaj. 

1™ Kovačević-Kojić 1995, bilj. 26. 

Isto 38. 

Ista 1978, 141-142. 

Da Bišće zaista jest naselje potvrđeno je u još nekoliko drugih srednjo¬ 
vjekovnih dokumenata^*’®, između ostalih, primjerice onom iz 1327. gdje stoji 
da je bosanski han Stjepan II. Kotromanović došao u dvorac Bišće gdje su ga 
čekali dubrovački izaslanici s darovima, ili, pak, ispravom Tvrtka I. iz 1382. 
godine kada taj bosanski kralj, na molbu Dubrovčana, ukida nezakonito us¬ 
postavljenu carinarnicu soli u Sutorini kod Herceg Novoga. Dokument je pi¬ 
san na Bis’či u Podgradi^°*. Bosanska histriografska literatura, međutim, to 
Bišče najčešće ubicira kod Blagaja, nedaleko Mostara, jer se navodi i Bisze 
sotto Blagay^°^, pa svi ovi podaci dovode u ozbiljnu sumnju tvrdnju da je Novi 
de Bisce, Xachum, ili, pak, Bisce de Xachum, uistinu samostan koji se u to 
vrijeme nalazio na području današnjeg Mostara. 

K tome, u prethodno navedenoj oporuci Dekuše iz 1433. godine, fra¬ 
njevački samostan u Bišču zapisan je kao Novi in Bisce. Ta je činjenica dala 
povoda D. Kovačevič-Kojič da ga poistovjeti s onim samostanom koji je uz 
castri Novi de Narento, a spominje se još 1383. godine u jednoj oporuci u 
Dubrovačkom arhivu’”®. Isti je samostan zabilježen i u popisu franjevačkih 
samostana kod Bartolomeja Pizanskog 1385. godine u kojemu stoji da se na¬ 
lazio kod grada Novog na Neretvi u župi Luci’®^. Danas je prilično pouzdano 
utvrđeno da se župa Luka prostirala uz donji tok Neretve od Počitelja do 
Opuzena, a da grad Novi treba izjednačiti s onim što ga je osnovao Stjepan II. 
Kotromanović 1349. godine, a koji se nalazio, kako se pretpostavlja, u Gabeli 
ili u Čapljini’”®. I iz ovoga, dakle, proizlazi da nastojanje oko ubikacije fra¬ 
njevačkih samostana Bišče ili Novi na prostor srednjovjekovnog Mostara za 
sada još uvijek nije moguće prihvatljivo argumentirati, a vjerojatno ne stoji 
ni njihovo poistovjećivanje’”®. 

To, međutim, dakako ne znači da se na prostoru Mostara u kasnom 
srednjem vijeku ipak nije nalazio neki treći samostan, a što bi bilo u skladu 
s općom slikom u gradovima toga doba na prostoru Hercegovine i Bosne. 
Njemu se, pak, za sada ni po arheološkoj, a ni po kakvoj drugoj sličnoj osnovi 
nije ušlo u trag. Kao potkrjepa njegovu postojanju može se navesti pismo na- 
puljskoga kralja Alfonsa I. hercegu Stjepanu Kosači iz 1454. godine s kojim 
je u hercegovu zemlju poslano nekoliko napuljskih franjevaca, a koje je vodio 
fra Ivan de Sallinis Aureis, biskup iz Ottane na Sardiniji. U pismu se tako¬ 
đer navodi da se jedan dio franjevačkih misionara smjestio u Ljubuškom, 
a drugi u naselju Most, na mjestu današnjeg Mostara””. Isti je mostarski 


103 vego 1957, 15, 24, 47; Sivrić 2005, 44-45. 

’“’Vegol982, 165-168. 

Isti 1957, 15. U takvoj formulaciji spominje se 1423. godine. 

100 Kovačević-Kojić 1995, 37. 

Mandić 1968, 228-230. 

Vego 1957, 82. 

0 tome problemu usp. i Nikić 2001, 205-209. 

Mandić 1968, 20-21. Sivrić pretpostavlja da se ovaj samostan u mostarskom Zahumu 
navodi i prije od 1454. godine. Prema njegovu mišljenju. Franjevci iz Zahuma spominju se 
još 1451., 1449. i 1432. godine, no, nije sigurno da lije njihov spomen u tim dokumentima 

samostan spomenut i u jednoj kadijskoj presudi iz 1553. godine u kojoj je 
zapisano da se nalazio u gradskom predjelu koji se tada, kao i danas, zvao 
Zahum u neposrednoj blizini Starog mosta s desne strane rijeke^^b Možda je 
pokazatelj za ubikaciju toga kasnosrednjovjekovnog franjevačkog samostana 
u Mostaru i prostrano, vjerojatno istovremeno (tzv. Grčko) groblje u istome 
gradskom predjelu čiji su ostaci u više navrata pronađeni tijekom dvadesetog 
stolječa^^^. 


5. O mostu u srednjem vijeku^^^ 

Iz dva prije spomenuta povijesna dokumenta, kao i dubrovačkog iz¬ 
vještaja iz 1452. godine, gdje su zapisani do castelli al ponte de Neretua^^*, 
te iz potvrde posjeda Stjepana Kosače 1454. godine koja spominje civitate 
Pontis cum castris et pertinentiis kao i iz več navedenih dubrovačkih 

kronika, nedvosmisleno je jasno da je na mjestu današnjega obnovljenoga. 
Staroga mosta u Mostaru, postojao most i u kasnome srednjem vijeku^^®. 


vezan upravo za mostarski Zahum ili je naprosto samo prostorna odrednica (usp. Sivrić 
2005, 43-44, 48). 

^^Mandić 1968, 21. Opširnije o franjevačkom samostanu u Mostaru vidi i u: Nikić 2001, 
213-216, no, bez novih bitnih podataka za srednjovjekovno razdoblje. 

Zelenika 1999, 97-101. 

U publikaciji Stari mostovi u Mostaru (Mostar, 2004.) tiskan je prilog A. Zelenike, 
Obljetnica grada Mostara (1452.-2002.), str. 29-40. (Pretisak iz časopisa Hercegovina 8-9 
(16-17), Mostar, 2002-2003.) Taj rad, uglavnom rezimirajuči problem, raspravlja stanje 
u dosadašnjim izučavanjima kasnosrednjovjekovnog Mostara koji se u to vrijeme počeo 
razvijati uz most na Neretvi. U svim bitnim dijelovima, u tom su radu, bez neophodnih 
citiranja, navedene naše spoznaje koje smo izložili u uvodnim poglavljima elaborata što 
smo priredili pripremajuči se za obnovu Staroga mosta, 2001. godine. S istim kriterijima 
u tome su prilogu iskorišteni i rezultati naših istraživanja koja su potom uslijedila. Stoga, 
da ne bismo citirajuči češče prilog A. Zelenike, ponavljali tamo izrečene naše stavove, 
u ovoj raspravi smo taj rad u pravilu ostavili po strani. Jednako smo se i sa sličnom 
nakanom ponijeli i prema radu K. D. Miletiča u istoj publikaciji (str. 41-62). 

Izvještaj bilježi podatke o pobuni sina Vladislava, protiv oca hercega Stjepana Kosače. 
Prema tom izvještaju Vladislav je ocu oduzeo neke gradove na Neretvi i južno od nje, 
a medu njima i “dva kaštela s mostom na Neretvi” koji se u popisu navode redom iza 
Blagaja, pa nema mjesta sumnji da je riječ o kulama i mostu na položaju današnjeg 
Mostara (usp. Jorga 1899, 465). 

Thall6czy 1914, 398. 

U dubrovačkom arhivu postoji još nekoliko vijesti o gradnji mosta na Neretvi u 15. 
stolječu. Tako je zabilježeno da su Dubrovčani 1466. godine poslali svoga znamenitoga 
graditelja Paskoja Miličeviča (jednoga od graditelja dubrovačkih zidina) s drvenom 
gradom i alatom da sagradi most u Počitelju. Kako u Počitelju i njegovoj okolici danas 
nema nikakvoga drvenoga mosta, spekuliralo se time, da je Paskoje Miličevič produžio 
put uzvodno uz Neretvu i da je sagradio most u Mostaru (Truhelka 1911, 168-169). Kako 
je dobro poznato da je mostarski most tada več bio sagrađen (svakako prije 1452. godine), 
ovakvu Truhelkinu pretpostavku najprije je odbacio Thall6czy (1914, 291-292), a potom i 
Ćorovič (1933, 9). 


21 



Izravno to potvrđuje i nekoliko turskih dokumenata iz 1565. i 1566. godi¬ 
ne koji u različitim segmentima reguliraju gradnju kamenoga mosta, no, u 
sadržaju ponekad bilježe i ono što mu je prethodilo ili što je na tom mjestu 
već bilo izgrađeno^^^. Tako se u tim dokumentima nalazi podatak da se na 
položaju gdje se treba graditi novi kameni most nalazio stariji, drveni, koji je 
trebalo razgraditi i upotrebljivu drvenu građu s njega upotrijebiti pri gradnji 
novoga, kamenoga^^®. Ovaj navod izravno potvrđuje činjenicu da se kameni 
most gradio upravo na mjestu drvenoga, što je potvrđeno i našim nedavnim 
istraživanjima^^®. Više podataka u tim dokumentima, međutim, odnosi se na 
kule koje su s obiju strana rijeke utvrđivale most, a kojima je starost nagla¬ 
šena zapisanom činjenicom da se tu nalaze odvajkada (upotrijebljen je izraz 
kadiman). U vrijeme gradnje kamenoga mosta i one se radikalno obnavljaju 
i pregrađuju. Pregrađuju je najprije uvjetovala denivelacija okolnog terena, 
jer je luk kamenog mosta bio znatno viši od nadvodne nivelete drvenog pret¬ 
hodnika. S tim u vezi trebalo je nanovo urediti pristupne putove, a s njima 
i glavna vrata tvrđave. U spomenutim dokumentima, tako se navodi, da su 
pristupni putovi i ulazna vrata u utvrđenja podignuti naviše, te da su stari 
pristupi i vrata zatrpani. Na isti su način uređene i obje kule. Stari temelji 
na kojima su bila njihova vrata su zatrpani, a novi su ulazi uređeni na višem 
nivou. Čini se da su u to vrijeme bili popravljeni i gornji katovi kula (za koje 
se navodi da su dotrajale), te da su im sagrađeni i krovovi kojih do tada nije 
bilo. Možda su upravo ti građevinski zahvati na mostarskim kulama zabi¬ 
lježeni na crtežu francuskog slikara i povjesničara umjetnosti Ch. Yriartea 
(1832.-1898.) iz polovine 19. stoljeća (SI. 3), neposredno prije njihove radikal¬ 
nije rekonstrukcije svršetkom turske i u vrijeme austrijske uprave. 

O izgledu i karakteru kasnosrednjovjekovnoga prijelaza mostom preko 
Neretve, spomenute turske isprave, dakle, osim nekoliko činjenica, ne nude 
drugih bitnih obavijesti. O tome kako je on mogao izgledati, ponešto se još 
dade iščitati i iz zabilješki nekolicine putopisaca, koje su nastale oko sto go¬ 
dina kasnije nakon što je u upotrebi bio kameni most. 

Značajan podatak u tom smislu donosi turski zemljopisac Hadži Kalfa 
(Katib Čelebija) u 17. stoljeću koji je zabilježio da je srednjovjekovni most bio 
drven, visio je na lancima, i pošto nije bio utvrđen na stupovima, tako se tre¬ 
sao da se preko njega samo sa smrtnim strahom prelazilo^'^°. Malo kasnije, o 
izgledu srednjovjekovnoga mostarskoga mosta, pozivajući se na priče i zapise 

Vasić 1977, 189-195; Polimac 1977, 109-114. 

U turskim dokumentima se navodi da je taj drveni most sagrađen za vrijeme sultana 
Mehmeda II. E1 Fatiha (^Osvajača) koji je vladao 1444., pa potom ponovo od 1451. do 1481. 
godine, a što je podudarno s najstarijim do sada poznatim pisanim podacima o mostu iz 
1452., odnosno 1454. godine. Prema našim istraživanjima, a to ćemo nastojati pokazati 
i u ovoj radnji, drveni most je znatno stariji od tog vremena. Sagrađen je krajem 14. ili 
početkom 15. stoljeća. Turci su Mostar osvojili oko 1470. godine, pa se podatak o njegovoj 
gradnji u vrijeme sultana Mehmeda II. vjerojatno odnosi na njegovu rekonstrukciju u 
zadnjem desetljeću vladavine toga sultana. 

Peković / Milošević / Kovačević 2003, 77-79, si. 23. 

Čelić / Mujezinović 1998, 229. 

SI. 3. Ch. Yriarte, Mostar polovinom 19. stoljeća 


starijih latinskih (tj. dubrovačkih) povjesničara, pisao je i turski putopisac 
Evlija Celehija^^^ kada je 1664 / 1665. godine pohodio ove prostore. Opisuju- 
či izgled toga mosta navodi: u ovome šeheru je u starinsko vrijeme bio most 
preko rijeke Neretve s jedne strane na drugu, i to na jakom gvozdenom lancu 
u debljini čovječijeg stegna i od toga doba mu je ostalo ime. Prema izvještaji¬ 
ma tih putopisaca, mostarski srednjovjekovni most je hio viseči, sagrađen od 
drveta, no, zhog nepostojanja ukručenja (drvenih stupova zabodenih u korito 
ili sidrenih spona vezanih za obalu), bio je vrlo slab i nestabilan, vjerojat¬ 
no s velikim okomitim i vodoravnim pomicanjima u trenutku opterečenja. 
Međutim, i takav je koristio u prvim godinama turske okupacije, u vrijeme 
kada su vršena daljnja osvajanja u zapadnoj Hercegovini i u dijelovima južne 
Dalmacije. 

S osloncem na zapisane podatke turskih putopisaca, izgled srednjovje¬ 
kovnog mosta pokušao je rekonstruirati M. Gojkovič^^^, oslanjajuči se na pri¬ 
jedloge Violett-le-Duca o mogučem izgledu obalnih nosivih konzola drvenih 
srednjovjekovnih mostova^^®. 

Prema mišljenju M. Gojkoviča, materijalni ostaci toga srednjovjekov¬ 
noga mosta zabilježeni su oko 10 m nizvodno od današnjega, na lijevoj obali 


Čelebi 1979, 464. 

Gojković 1966, 51-62. 
Viollet-le-Duc 1996, 281-282. 

Neretve, na litici, uz malu kulu Hercegušu, ispod donedavne zgrade Muzeja 
Hercegovine^^^. Navodi se da se tu nalaze ostaci zidova, nesumnjivo iz vre¬ 
mena prije dolaska Turaka, te da su petnaestak metara visoko iznad ljetnog 
riječnog vodostaja. Medu ostacima tih zidova prepoznat je i onaj dio koji je 
služio kao uporište srednjovjekovnom mostu na lijevoj obali, a kako se navo¬ 
di, vide se i dvije rupe gdje su navodno bili pričvršćeni lanci. Uvidom na tere¬ 
nu, danas ovaj podatak nije provjerljiv, no, na tome mjestu koje se spominje, 
vidljive su tek puškarnice i otvori za topove manjeg kalibra. 

Na suprotnoj obali, pak, nema nikakvih ostataka koji bi s ovima, uko¬ 
liko su bili dio mosta, stajali u sistemu, pa se pretpostavlja da su uništeni 
prilikom gradnje današnjeg krilnog, potpornog zida turskoga mosta^^®. No i 
osim toga, ovakva pretpostavka o položaju srednjovjekovnoga drvenoga mo¬ 
sta ne izgleda suviše vjerojatna, jer bi u tom slučaju taj most ostao izvan 
obrambenog sistema kojega su tvorile velike kule i pripadni im bedemi na lije¬ 
voj i desnoj obali rijeke. Položaj toga mosta, dakle, svakako je trebalo tražiti na 
način da ga je spomenutim utvrdama bilo moguće braniti. Takvu pretpostavku 
koju smo iznijeli u našem konzervatorskom elaboratu 2001. godine, potvrdili 
smo i kasnijim istraživanjima kada je utvrđeno da je srednjovjekovni drveni 
most bio upravo na mjestu gdje je kasnije bio sagrađen kameni^^®. 

Tijekom 16. stoljeća drveni srednjovjekovni most je sasvim izvjesno već 
bio dotrajao, a kako se vjerojatno i grad ubrzano razvijao, posebno po okon¬ 
čanju turskih osvajanja u zapadnoj Hercegovini, bila je nužna gradnja novog 
solidnijeg mosta. Po izvršenim pripremama, a na zahtjev tadašnjih stanovni¬ 
ka Mostara, gradnju novoga mosta odobrio je i naredio sultan Sulejman Veli¬ 
čanstveni. Kasniji podaci potvrđuju da je ta sultanova naredba ostvarena do 
1566. godine, kada je most bio i završen^^’. 

Taj, pak, most i pripadne mu kule, poslije su više puta prepravljane i 
dograđivane o čemu je ostalo svjedočanstvo i u dvama isklesanim natpisima, 
uzidanim na lijevom potpornjaku uzvodno od mosta. Na jednom je ispisa¬ 
no: Džisri bina sene 974. - Kulle bina sene 1087, tj. Most je sagrađen 974. 
(=1566.) - Kule su sagrađene 1087. (=1676.), a na drugom: Dovršeno u godini 
1150. (=1737.). Štoviše, ti se natpisi nalaze na dijelu potpornog zida koji nije 
građevinski spojen s glavnim potpornjem mosta, nego je na njegovu dijelu 
koji je kasnije dograđen, vrlo vjerojatno zbog erozije obale koja je prijetila 
urušavanjem mosta. Ti natpisi, dakle, bilježe obnove mosta i utvrđenja na 

Kujačić 1960, 207; Čelić / Mujezinović 1998, 230. 

Istraživanjima A. Zelenike i A. Ratkovića na mostarskom mostu utvrđeni su ostaci 
masivnoga zida u podzemlju na lijevoj obali. Oba istraživača pretpostavili su da je tu riječ 
o sjevernoj kuli uz nekadašnji viseči most koja je stajala kao pandan Herceguši s južne 
strane (citirano prema: Miletič 2004, 48-50). Našim istraživanjima je utvrđeno daje zid sa 
sjeverne strane potporni i vodoodbrambeni zid visečega i drvenoga kasnosrednjovjekovnoga 
mosta, dok je kula Herceguša, za koju se sve donedavno dugo držalo da je najstariji dio 
mostarskih utvrđenja (usp. Rajkovič 1983, 101-103, Ratkovič 1984, 75-78), tek pregradnja 
fortifikacija iz 16. ili 17. stolječa ( Pekovič / Miloševič / Kovačevič 2003, 82, si. 23). 

Pekovič / Miloševič / Kovačevič 2003, 65-80, si. 23. 

Vasič 1977, 189-195; Polimac 1977, 109-114. 

njemu u 16. i 17. i 18. stoljeću, a kako su uzidani na lijevoj strani, moguće 
je da bilježe i popravak kule na toj strani obale. Rijeć je vjerojatno o kuli 
Herceguši, a dijelom možda i o Tari koja je kroz cijelo vrijeme turske vla¬ 
sti služila kao barutana^^®. Konzervatorskim i arheološkim istraživanjima, 
obavljenim 1982. godine, na toj kuli i na još nekoliko položaja u sklopu mo¬ 
starskog utvrđenja na desnoj obali Neretve, nedvosmisleno je utvrđeno da je 
cijeli taj fortifikacijski sustav nasljeđe iz kasnosrednjovjekovnog vremena, 
te da je u dobroj mjeri do danas saćuvan, uprkos kasnijim građevinskim in¬ 
tervencijama^^®. Takve su rezultate generalno potvrdila i naša istraživanja 
provedena od 2002. do 2004. godine, a ćije smo rezultate u formi izvještaja 
već prezentirali^®®. 

Za vrijeme turske uprave radikalne građevinske zahvate, dakle, doži¬ 
vio je cijeli sklop utvrđenja uz mostarski most na objema obalama Neretve. 
Iako u cjelini izvedbom jasno oćituje srednjovjekovni način fortificiranja, pre- 
gradnje i dogradnje u doba turske vlasti, obavljene tijekom 17. i 18. stoljeća, 
(osobito za vrijeme Kandijskog rata kada Mostar zbog sve češćih zalijetanja 
kršćanskih vojski u Hercegovinu dobiva dominantnu odbrambenu zadaću®®^), 
nisu bitno narušile u srednjem vijeku zamišljeni tvrđavski koncept, no, do¬ 
prinijele su tome da je cijeli njegov današnji izgled dobrim dijelom u duhu 
islamske graditeljske tradicije. 

Rezimirajući na kraju prvoga dijela ove radnje raspoložive i do danas 
nam poznate pisane povijesne podatke, o nastanku i razvoju srednjovjekov¬ 
nog Mostara, u prilici smo izreći slijedeće: 

1. Na prostoru današnjega Mostara vrlo su skromne potvrde naseljenosti 
ovoga prostora u prapovijesnom, antičkom i ranosrednjovjekovnom vremenu. 

2. U srednjem vijeku cijeli ovaj prostor je dio župe (ili županije) Većerić 
(ili Većenike) koja je bila u sastavu Humske zemlje kojoj je političko i gospo¬ 
darsko središte u Blagaju na izvoru Bune u južnome dijelu Mostarskog (ili 
Bišćeg) polja. 

3. Promijenjene strateške, političke i prometne prilike na čitavu pro¬ 
storu Hercegovine polovinom 15. stoljeća uvjetuju gradnju novoga prijelaza 
mostom na, za to, najpovoljnijem položaju. Odabran je onaj na Humskoj Su- 
tjesci, na mjestu današnjeg Mostara, pa se u petom desetljeću 15. stoljeća 
na tom mjestu, s obje strane Neretve grade kule (na lijevoj obali Nebojša, a 
na desnoj Cimski grad) između kojih je rastegnut (i na debeli željezni lanac 
obješen) drveni most. 

4. Turci osvajaju Mostar oko 1470. godine i u njemu organiziraju vojno 
uporište za daljnja osvajanja u zapadnoj Hercegovini i Dalmaciji. Za vrijeme 


Kujačić 1960, 208. 

Ratković 1991, 67-77. 

130 Peković / Milošević / Kovačević 2003, 63-102.; Milošević / Kovačević 2004, 97-114. 

Sa zadaćom obrane Mostara ili njegove predstraže (možda i izvidnice) u to vrijeme je 
na brdu Hum, nekoliko stotina metara jugozapadno od Staroga mosta, sagrađena manja 
okrugla kula bez prozora, no, s brojnim puškarnicama u dva reda. U dobroj je mjeri do 
danas sačuvana (Zelenika 1987, 141-150). 

turske uprave uz utvrđenja na mostu, osobito na lijevoj obali Neretve, počinje 
se razvijati trgovačko-zanatsko središte u kojemu je začetak današnjega Mo¬ 
stara. Most sagrađen u srednjem vijeku i nadalje spaja dvije obale Neretve. 
Turci ga djelomično popravljaju i njime se koriste do polovine 16. stolječa. 

5. Uz dotrajali drveni (viseči) most, po nalogu sultana Sulejmana Veli¬ 
čanstvenoga, započeta je 1557. godine gradnja jednolučnoga kamenoga mo¬ 
sta koji je vjerojatno izveden po projektu onodobnoga glasovitoga turskoga 
graditelja Kodže Mimara Sinana, a do 1566. godine izveo ga je i sagradio 
njegov učenik i pomočnik Mimar Hayreddin. 

6. Srednjovjekovne kule na obalama koje su s obje strane branile pri¬ 
stup mostu, u vrijeme turske uprave, a osobito u vrijeme Kandijskoga rata, 
više su puta pregrađivane i dograđivane, no, u osnovi, do danas su sačuvale 
sve bitne osobine koje su im, po zahtjevu hercega Stjepana Vukčiča Kosače, 
dali srednjovjekovni graditelji u petom desetlječu 15. stolječa. 


6. Rezultati arheoloških istraživanja 

Poznati povijesni podatci nisu nam, dakle, dovoljni da bi se razumje¬ 
la problematika vezana za početak gradnje i razvoj fortifikacijskih sklopo¬ 
va koji na objema obalama Neretve utvrđuju i brane mostarski most. Iz tih 
podataka danas, naime, još uvijek nije pouzdano utvrđeno kada je započeta 
njihova gradnja, a isto tako nije potpuno jasno, da lije cijeli taj, vrlo ambicio¬ 
zni graditeljski sklop, sagrađen u jednom trenutku i po jednoj zamisli. Kako 
je osnovna svrha spomenutim utvrđenjima na lijevoj i desnoj riječnoj obali 
zaštita mosta, uglavnom se pretpostavljalo, da je sve sagrađeno odjednom 
i to s osnovnom idejom, da se na relativno povoljnom strateškom položaju 
premosti rijeka koja je zbog obilnog vodotoka tijekom cijele godine i dubokog 
korita u gotovo svim njenim dijelovima, dugo vremena bila nesavladiva pro¬ 
metna prepreka. 

Odgovore na ova i slična pitanja nisu pružila ni konzervatorska ni ar¬ 
heološka istraživanja koja su u posljednjih pedesetak godina na ovom polo¬ 
žaju vršena više puta, a koja su u osnovi imala dvije zadače: 

1. Tim je radovima trebalo istražiti i sanirati oštečenja na mostu i pri- 
padnim mu utvrdama, te provjeriti podatke o njihovim gradnjama koji su 
parcijalno sačuvani u izvješčima kasnijih putopisaca i u nepovezanim povije¬ 
snim vrelima. Takva istraživanja i zaštitni radovi vršeni su od 1954. do 1957. 
i ponovo 1963. godine. Prvim zahvatom podzidani su i konsolidirani temelji 
mosta i riječne obale koje je Neretva več u znatnoj mjeri bila podlokala, a 
izvršeno je i injektiranje uporišnih dijelova mosta, zajedno s potpornjima. 
U radovima iz 1963. godine injektiran je luk mosta i zamijenjeni su oštečeni 
kameni blokovi. Manja oštečenja popravljena su žbukom od bijelog cementa i 
mljevenog kamena, istoga onoga od kojega je i most bio izgrađen. 

2. Arheološkim istraživanjima, provedenim 1982. godine, trebalo je ra¬ 
ščistiti nedoumice o vremenu gradnje utvrda koje su branile most. Vršena su 

samo u većem, istočnom sklopu na lijevoj obali, a manjim istražnim sonda¬ 
ma obuhvaćeno je šest mikropoložaja: unutrašnjost kula Tara i Herceguša, 
unutrašnjost Sultan Selimova mesdžida, prostor Lapidarija (nekada maga- 
za) koji se nalazio pred kulom Tarom, unutrašnjost medrese (tada zgrada 
Muzeja Hercegovine), te unutrašnjost Cejvan Cehajine džamije. Pokretni 
arheološki nalazi, iskopani tim istraživanjima, kao ni ukupni rezultati, nisu 
pružili nove bitne podatke o prvom vremenu izgradnje utvrđenja uz most^®^. 

Spoznajama iz naših arheoloških iskopavanja koja su provedena na 
mostu i pripadnim mu utvrdama na objema obalama Neretve između 2002. 
i 2004. godine, u prilici smo u bitnim elementima dopuniti i djelomično pro¬ 
mijeniti sliku razvoja srednjovjekovnog Mostara koja se uvriježila temeljem 
ukupnih dosadašnjih istraživanja. Arheološki i konzervatorski zahvati pred¬ 
viđeni ovim programom imali su za svrhu ponovo potražiti odgovor na pita¬ 
nje kada su podignute mostarske utvrde. Njima je, također, omogućen i uvid 
u stanje i kvalitetu temelja svih tvrđavskih objekata. Postignuti rezultati 
omogućili su i novu regulaciju podzemnih voda koja je vidno ugrožavala sve 
građevine u utvrdama, a isto tako i optimalno projektiranje nove komunalne 
infrastrukture koju je bilo nužno nanovo instalirati. 

Istraživanja su provedena u tri dijela i to kao sondažna arheološka 
istraživanja, pa arheološka istraživanja u sklopu obnove mosta, te istraživa¬ 
nja u sklopu obnove kula. Na taj način, u spomenutom vremenskom razdo¬ 
blju u potpunosti je istražen sav raspoloživi prostor u unutrašnjosti utvrđe¬ 
nja na objema obalama Neretve. 

Spomenutim istraživanjima postignute su značajne nove spoznaje o 
starijim (srednjovjekovnim) razdobljima mostarskih utvrda i mostova koji 
su ih povezivali. Utvrđeno je tako, da su kule na objema obalama najstarije 
građevine na lokalitetu, dok su sve ostale zidane strukture na njih naknad¬ 
no dograđivane. U prvoj fazi izgradnje kule su kao slobodnostojeći objekti 
u prostoru osiguravale prijelaz preko rijeke koji se tada među njima, naj¬ 
vjerojatnije odvijao rastegnutom žičarom. Potom je prostor na lijevoj obali 
bio dodatno fortificiran utvrdom peterokutnog oblika koja se jednim krajem 
naslonila na stariju polukružnu kulu (današnja Tara), a drugim je nadvisi¬ 
la obalu rijeke. Takva je utvrda nadzirala najstariji mostarski most koji je 
bio viseći, rastegnut između usađenih masivnih drvenih stupova složenih u 
obliku slova A i dodatno u temeljima moćno obzidanih. Viseća konstrukcija 
mosta vjerojatno je bila obješena na užad s hodnom površinom od drvenih 
dasaka, međusobno sapetih konopima. (SI. 4). 

Viseći most zamijenio je potom masivniji i za promet sigurniji drveni 
most koji je preslojio zidane temelje prethodnika (SI. 5). Moćne višestruko 
uslojene drvene konzole koje su postupno izlazile iz obale i nadvisivale rije- 


132 Q prethodnim istraživanjima Staroga mosta u Mostaru usp.: Muhibić 1889; Neidhardt / 
Celić 1953; Zdravković 1953; Izvještaj o radu, 1965; Krsmanović / Dolarević / Langof 1967; 
Marić 1972; Hasanefendić 1980; Ratković 1984; Ratković 1985; Pašić 1995. Istraživanja 
A. Ratkovića, u sondama uz južni bedem i kulu Hercegušu u utvrđenju na lijevoj obali 
bilježe nalaze keramike iz 14.-15. stoljeća (usp. Ratković 1985, 153). 

ku, dodatno su bile visoko obzidane nabojem od vapna i kamena, a po ver¬ 
tikali još i međusobno povezane velikim željeznim klinovima (SI. 6). Tako 
uređena osnova drvenoga mosta kasnoga srednjega vjeka ostala je sačuvana 
u otisku, u temeljnim nosačima turskoga kamenoga mosta na obje riječne 
obale (SI. 7 i 8). Danas je konzervirana i muzeološki prezentirana u podze¬ 
mlju utvrda uz mostarski most. Taj drveni mostarski most u svome je vijeku 
bio nekoliko puta popravljan, a trajao je do polovine 16. stolječa, kada ga je 
zamijenio kameni jednolučni most, dovršen 1566. godine, upravo na trasi 
drvenoga prethodnika. Jednako kao most i utvrde koje su ga čuvale imale su 
nekoliko faza izgradnje i dograđivanja^®®. 

Prilikom arheoloških istraživanja na lokalitetu Stari most u Mostaru 
pronađeno je više desetaka vrlo zanimljivih predmeta, prvenstveno iz sloja 
koji prethodi vremenu turske vlasti i, što je osobito vrijedno, još i 22 uzorka 
drvenih greda (18 borovih i 4 hrastove). Skupljeni su u različitim stratigraf- 
skim slojevima, a po prvotnoj funkciji pripadaju dvjema skupinama: jedna 
predstavlja ostatke greda drvenih mostova, a druga ulomke drvenih serkla- 
ža, greda i nadvoja iz kula Tare i Helebije. 

Večina drvenih uzoraka ulomci su dobro sačuvanih greda kojima se u 
presjeku jasno vide godovi, dok su tek dva primjerka u potpunosti karboni¬ 
zirani ostaci. Starost svih pronađenih drvenih ostataka je analizirana. Den- 
drokronološka mjerenja su obavljena na Cornell University u New Torku^®"*, 
a analize na Institutu Ruđer Boškovič u Zagrebu^®®. Dendrokronološkim 
mjerenjima ispitano je 16 uzoraka, a analizom osam. Na šest uzoraka 
obavljene su obje analize koje se gotovo u potpunosti podudaraju. 

Uzorci označeni brojevima od 2, 3, 4, 5 i 15 pripadaju drvenim kon¬ 
strukcijama mostova na lokalitetu, broj 18 nadvoju nad prozorom u kuli He- 
lebija, a uzorci 7, 9, 10, 11, 12, 13 i 14 drveni su serklaži izvađeni iz sredine 
zidne strukture kule Tara koji su ondje bili uzidani u vrijeme njezine izgrad¬ 
nje i kasnijih pregradnji (SI. 9)^®®. 


0 tome usp. Peković / Milošević / Kovačević 2003, 63-102; Milošević / Kovačević 2004, 
97-114. 

Glavni istraživač je Peter lan Kuniholm, Professor of Archaeology and Dendro- 
chronology, Malcom and Carolyn Wiener Laboratory for Aegean and Near Eastern 
Dendrochronology. 

Glavni istraživač je prof. dr. sc. Bogomil Obelič. Usp. i: Obelič / Pekovič / Barešič / 
Krajcar / Bronič 2004; Obelič / Krajcar / Bronič / Barešič / Pekovič / Miloševič 2006. 

136 gj-ojgvi uzoraka i oznake na gredama preuzeti su iz Arheološkog elaborata (poglavlje: 
Uzorci) kojega su 2004. godine složili istraživači Željko Pekovič, Ante Miloševič i Nela 
Kovačevič. 

SI. 4. Grafički prikaz prijedloga rekonstrukcije i položaja kasnosrednjovjekovnog visećeg mosta u Mostaru (prema ideji Ž. Pekovića obradila Ž. Buško) 

































































SI. 5. Grafički prikaz prijedloga rekonstrukcije i položaja kasnosrednjovjekovnog drvenog mosta u Mostaru (prema ideji Ž. Pekovića obradila Ž. Buško) 












































































































SI. 9. Grafički prikaz položaja pronađenih drvenih uzoraka, kacige i zlatne ampulice na nalazištu Stari most u Mostaru (obradile: N. Kovačević i A. Radonić) 









































































































































































SI. 6. Masivni željezni klinovi drvenoga kasnosrednjovjekovnoga mosta, 
preostali u šupljinama zidova 



SI. 7. Ostaci zidanih temelja drvenoga kasnosrednjovjekovnoga mosta 

na lijevoj obali 

SI. 8. Ostaci zidanih temelja drvenoga kasnosrednjovjekovnoga mosta 

na desnoj obali 


7. Rezultati analiza ostataka od drveta 

7.1. Ostatci greda drvenih mostova 

Uzorak br. 5 pripada gredi br. VIII s lijeve obale Neretve^®^ koji je naj¬ 
dublje je pronađeni ulomak in situ (kota 50,89 m / nm). Otkopan je u zemlja¬ 
nom nasipu koji je arheološko-stratigrafski odreden kao sloj koji je pripadao 
visećem mostu (SI. 10). Riječ je o dva ulomka iste grede sa sačuvanim dijelom 
jezgre^^®. U njoj su se nalazila i dva željezna klina. Po vrsti pripada boru izu¬ 
zetno sporoga rasta. 


Većina greda iz konstrukcija drvenih mostova vremenom je istrula. Indiciraju ih, 
međutim, otisci ostali u zidanoj masi koja ih je učvršćivala i in situ pronađeni željezni 
klinovi koji su ih spajali. Sve grede koje smo uspjeli identificirati dobile su oznaku rimskim 
brojem, dok su pripadni im željezni klinovi dobili oznaku grede i vlastitu oznaku arapskim 
brojem. Evidentirani položaji greda i svi pronađeni klinovi (uvedeni u popis pokretnih 
arheoloških nalaza) detaljno su dokumentirani i ucrtani u tlocte i presjeke nalazišta. Sve 
je dio spomenutoga Arheološkoga izvještaja. Dio pronađenih željeznih klinova donacijom 
je restauriran u Muzeju hrvatskih arheoloških spomenika u Splitu i danas je izložen u 
Muzeju Staroga mosta u Mostaru. 

138 Veličina ulomaka uzorka 5 jest: a. 0,80 m x 0,12 m x 0,19 m, b. 1,83 m x 0,17 m x 0,15 m 

SI. 10. Karbonizirana greda (uzorak br. 5) in situ u zemljanom nasipu 
na lijevoj obali Neretve 

Analizom utvrđena starost grede je 980±65 godina, a odgovara ras¬ 
ponu kalibracije od 990. do 1060. godine (27,8%), odnosno od 1070. do 1160. 
godine (40,5%) 

Za dendrokronološka mjerenja iz ove je grede izdvojeno 5 uzoraka koji 
svi na sebi imaju i god sa srčikom. Dendrokronološki datum za posljednje 
godove koji su na uzorcima sačuvani kreće se od 1001.-1082. godine^'^®, što je 
podudarno s rezultatom analize. 

Pronađena kronologija godova na ovome mostarskom uzorku nema ni¬ 
kakve sličnosti s referentnom Egejskom kronologijom, a niti s Germanskom 
kronologijom jele Bernda Beckera. Također nisu uočene ni moguće usporedbe s 
nedatiranim četinarskim kronologijama koje posjeduje Cornell University. Jedi¬ 
na moguća podudarnost vidljiva je prema sjevernotalijanskoj kronologiji smreke 
Anne Becker iz godine 1002. godine^'^^ zbog čega je moguće pretpostaviti porije¬ 
klo ove grede iz Mostara upravo iz tih smrekovih šuma koje se nalaze oko 600 


Oznaka ^‘‘C analize uzorka 5 jest Z-3321. 

Oznaka dendrokronološke analize uzorka je MOS 5A-E. Godina posljednjeg goda prema 
dendrokronološkom mjerenju za pojedine uzorke je sljedeća: MOS 5A - 1082. godina, MOS 5B 
- 1009. godina, MOS 5C - 1001. godina, MOS 5D - 1050. godina, MOS 5E - 1052. godina. 

Dendrokronološki pokazatelji za podudarnost tih uzoraka su sljedeći: t-rezultat 4,29, 
preklop 175 godina, toćnost 57,8%, d-rezultat 33,3. 

km sjeverozapadno od nalazišta. U dosadašnjim dendrokronološkim mjerenji¬ 
ma ovo je prva uočena zapadnobalkansko - sjevernotalijanska podudarnost. 

Uzorci br. 15 (ulomak grede br. i br. 3 (ulomak grede br. 
također pripadaju dijelu utvrđenja na lijevoj obali Neretve. Pronađeni su na 
koti 51,18 m / nm i nalazili su se u sloju koji je sigurno pripadao drvenom 
mostu. Pronađeni su, naime, u šupljinama koje su nastale truljenjem kon¬ 
strukcije drvenog mosta, a koja je ostala obzidana u upornjacima kamenog 
mosta iz 1566. godine. U tim je šupljina in situ pronađeno i mnoštvo želje¬ 
znih klinova različite veličine koji su spajali grede drvenog mosta. 

Analizom ^‘‘C utvrđena starost uzorka br. 15 je 585±65 godina pri čemu 
je moguči raspon kalibracije od 1300. do 1370. godine 46,6 %, a od 1380. do 
1420. godine 24,4 Istom analizom utvrđena je starost uzorka br. 3 od 
395±65 godina, pri čemu je moguči raspon kalibracije od 1440. do 1530. godine 
45,1 %, a od 1570. do 1630, 23,1 

Dendrokronološka mjerenja ovih dviju greda koje pripadaju brzo ra- 
stučem drveču, a kojima u presjeku nedostaje vrlo malo godova, uprkos re¬ 
zultatima ^‘‘C analize, pokazala su da su uzorci približno istovremeni. 

Dendrokronološka datacija posljednjega goda uzorka br. 15 je 1388. 
godina i to za god koji završava u 1385. godini^^^®, dok godovi na uzorku br. 3 
završavaju u 1367. i 1388. godini^'^''. 

Dendrokronološka datacija uzoraka br. 15 gotovo se u potpunosti pre¬ 
klapa s radiokarbonskom datacijom, dok se rezultati mjerenja kod uzorka br. 
3 ne podudaraju. Buduči su se oba nalazila unutar temelja kamenog mosta, 
sagrađenog 1566. godine, nužno moraju biti stariji od toga mosta i, dakako, 
vjerojatno istovremeni. Stoga bi za uzorak br. 3 (koji je bio ili zagađen ili ne¬ 
dovoljan) trebalo ponoviti analizu koja je dala ponešto drugačiji rezultat 
od onoga dobivenog dendrokronološkim mjerenjima. 

Uzorak br. 16 pronađen je in situ na lijevoj obali Neretve, uz istočni 
ugao zidanog pilona visečeg mosta na koti 50,30 m / nm^^®. Predstavlja ga 
ostatak karbonizirane grede. Dvjema obavljenim analizama utvrđena 
mu je starost od 805±65 godina, s rasponom kalibracije od 1170. do 1275 
(68,2 %) godine^^®. 

Uzorak br. 4 pronađen je u utvrdi na lijevoj obali Neretve na koti 53,69 
m / nm. Čine ga dva ulomka iste hrastove grede koja je bila u zemljanom na¬ 
sipu, u temeljima recentnih građevina izgrađenih uza sami most^®®. 

Veličina ulomka uzorka 15 jest 1,15 x 0,23 x 0,20 m. 

Veličina ulomka uzorka 3 jest 0,70 x 0,28 x 0,20 m. 

Oznaka ^“*0 analize uzorka br. 15 jest Z-3317. 

Oznaka ^‘‘C analize uzorka br. 3 jest Z-3319. 

Oznaka dendrokronološke analize uzorka 15 jest MOS 1. 

Oznaka dendrokronološke analize uzorka 3 je MOS 3 16. Podudaran je s borovim 
u šumama Grevene u srednjoj Grčkoj, Monte Pollina na jugu Italije, kao i s osnovnom 
kronologijom egejskog bora u 115 godišnjem rasponu. 

Veličina ostatka karbonizirane grede označene kao uzorak 16 jest 0,11 x 0,08 x 0,10 m. 

Oznaka ^‘‘C analize karboniziranog uzorka br. 16 jest Z-3441. 

150 Veličine ulomka su: a. 0,41x 0,07 x 0,10 m, b. 0,20 x 0,06 x 0,06 m. 

Analizom utvrđena mu je starost od 220±60 godina, s rasponima 
kalibracije od 1630. do 1690. godine 22,3 %, od 1720. do 1820. godine, 33,5% 
i od 1920. do 1950. godine 9,4 

Dendrokronološkim mjerenjem utvrđeno je da mu je posljednji postoje¬ 
ći god iz 1716. godine^®^. Budući da nema bjelike može mu se dodati još 26±9 
godina, što bi značilo da je iz 1742±9 godine, a s obzirom da mu nedostaje 
značajniji dio srčike možda je i nešto mlađi. Iako mu je raspon godova od 64 
godine kratak, podudarnost s rezultatima analize vrlo je dobra. 

U zemljanom nasipu na desnoj obali Neretve in situ je pronađen samo 
jedan ulomak drvene grede od hrastovine^®®. Označen je kao uzorak br. 2, a 
pronađen je na koti 52,25 m / nm. 

Analizom utvrđena mu je starost od 415±65 godina^®'^. 

Dendrokronološki datum za posljednji postojeći god na uzorku je 1480. 
godina^®®. Budući da nema bjelike prihvatljiva tolerancija je od 26±9 godina 
što nam daje 1506±9 godinu^®®. 

Ovaj komad hrastovine nađen je u sloju koji je na nivou hodne plohe 
drvenog mosta pa vjerojatno pripada jednoj od faza njegova popravka prije 
1566. godine. 

7.2. Ostaci drvenih serklaža, greda i nadvoja iz kula 
Tare i Helebije 

7.2.1. Kula Helebija 

Uzorak br. 18 izdvojen je iz nadvoja najsjevernijeg prozora istočnog 
pročelja kule Helebije na desnoj obali Neretve (kota 67,16 m / nm)^®''. Pre¬ 
ma konzervatorskim istraživanjima, taj dio Helebije je naknadna dogradnja 
kada je kula postala vojna karaula ili je imala stambenu namjenu. Riječ je 
0 dva ulomka hrastove grede kojima je starost utvrđena samo dendrokrono- 
loškom analizom^®®. 

Na jednom od tih hrastovih natprozornika pravokutnog presjeka, po¬ 
sljednji postojeći god je iz 1795., a na drugom iz 1796. godine. Budući da ovaj 


Oznaka ^‘‘C analize uzorka br. 4 jest Z-3320 

Oznaka dendrokronološke analize uzorka br. 4 jest MOS-4. Najbolja usporedba mu 
je s Yugo 1619. Dendrokronološko preklapanje uzoraka t=5,73, n=64, koeficjent 73%, d- 
rezultat 131,9) Aegean Oak i Thessaloniki / Thrace. 

Sačuvani dio uzorka 2 ima veličinu od 0,69 x 0,08 x 0,07 m. 

Oznaka analize ^‘‘C uzorka br. 2 jest Z-3318, raspon kalibracije od 1420.do 1530. godine 
53,9 % i od 1590. do 1630. godine 14,3%. 

Oznaka dendrokronološke analize uzorka br. 2 jest MOS 2. 

156 Odgovaraju mu kronologije uzoraka iz Serresa u sjevernoj Grčkoj (Mehmet pašina 
džamija, Zincirli džamija), Soluna (Hg. Sofia) i Trakije. 

Veličine hrastovih nadvoja prozora s oznakom uzorka br. 18 jesu: a. 0,25 x 0,12 x 0,11 
m, b. 0,25 X 0,11 x 0,10 m. 

Oznaka dendrokronološke analize uzorka br. 18 jest MOS 7 i 8. Najbolja usporedba mu 
je s kronologijom hrasta iz iste godine: uzorak Yugo 1619, iz sjeverne i srednje Grčke, te 
Turske i područja Crnog mora. 

drugi nema bjelike može mu se dodati još 26±9 godina, što bi značilo da je iz 
1822±9 godine. 

7.2.2. Kula Tara 

Iz zidova kule Tare na lijevoj obali Neretve izdvojeno je više uzoraka 
drvenih serklaža od borovih greda koji su pronađeni na različitim visinama. 
Postavljeni su u vrijeme gradnje kule i zatvoreni u zidnoj masi, pa su dobri 
pokazatelji za datiranje pojedine njene faze. 

U prizemlju kule, prigodom arheoloških istraživanja pronađena je in 
situ karbonizirana greda označena kao uzorak br. 17 (SI. 11)^®®. Pronađena 
je na koti 60,55 m / nm, a nalazila se 15 cm iznad podnice. Svojim krajevima 
upirala se u nasuprotne zidove kule. Analizom utvrđena joj je starost od 
580±65 godina, što odgovara rasponu kalibracije od 1300. do 1370. godine 
(43,6 %) odnosno od 1380. do 1420. godine (24,4 %y^°. 

Uzorci br. 10 i 11 izdvojeni su iz sjevernog i južnog dijela zapadnog 
pročelja kule, na koti 65,57 m / nm^®^. Riječ je o najnižem nivou pronađenih, 
djelomično sačuvanih serklaža. 

Uzorak br. 10 (SI. 12) analiziranje metodom^®®. Utvrđena mu je sta¬ 
rost od 575±70 godina, što daje raspon kalibracije od 1300. do 1370. godine 
(43,8 %). 

Uzorci br. 10 i 11 analizirani su i dendrokronološkim mjerenjima^®®. U 
oba slučaja riječ je o gredama bez kore istesanim od brzo rastučeg bora. Uzo¬ 
rak br. 10 nije bilo moguče pouzdano datirati zbog nedovoljnog broja godova 
uslijed kratkog perioda rasta, a dendrokronološka analiza uzoraka br. 11 (SI. 
13) utvrdila je da mu posljednji godovi završavaju u 1316. godini. 

Uzorci br. 12, 13 i 14 pronađeni su na trečem nivou serklaža u kuli, 
na koti 70,89 m / nm, a na slijedečem, četvrtom nivou, na koti 73,66 m / nm 
izdvojena su još dva uzorka označena br. 7 i 9®®^. Dendrokronoliškim mjere¬ 
njem utvrđeno je da svi uzorci završavaju u 1799. godini^®®. 


159 Veličina sačuvanih ostataka uzorka 17 jest 1,10 x 0,18 x 0,17 m. 

Oznaka ^‘‘C analize uzorka br. 17 jest Z-3442. 

Veličina ulomka grede označene kao uzorak br. 10 jest 0,70 x 0,27 x 0,24 m, a one 
označene kao uzorak br. 11 jest 1,40 x 0,27 x 0,20 m. 

Oznaka ^‘‘C analize uzorka br. 10 jest Z-3440. 

Oznaka dendrokronološke analize uzorka br. 10 jest MOS 14, a uzorka br. 11 jest MOS 
15 i 16. Odgovaraju kronologiji bora iz Grevene u središnjoj Grčkoj i Mt. Pollina u Italiji, 
te opčenito Kronologiji egejskog bora. 

Veličina ulomka uzorka br. 12 jest 0,50 x 0,15 x 0,15 m, br. 13 jest 0,80 x 0,20 x 0,18 
m, br. 14 jest 0,75 x 0,16 x 0,15 m, br. 7 jest 1,30 x 0,15 x 0,12 m, a br. 9 jest 0,90 x 0,15 
X 0,15 m. 

Oznaka dendrokronološke analize za uzorak br. 12 jest MOS 11, za br. 13 jest MOS 12, 
za br. 14 jest MOS 13, za br. 7 jest MOS 9, a za br. 9 je MOS 10. Svi uzorci odgovaraju 
kronologiji obližnje šume Ravno Borje i kronologiji smreke s palače Tudizič iz Dubrovnika. 
Dendrokronološki pokazatelji za preklapanje uzoraka su: t-rezultat 5,29 s preklopom od 
131 godine i s koeficijentom 61,5 % i d-rezultat 61,1 %. 

SI. 11. Karbonizirana greda (uzorak br. 17) in situ nad podnicom 
u prizemlju kule Tara na lijevoj obali 



SI. 12. Presjek grede drvenog SI. 13. Presjek grede drvenog 

serklaža iz donjih etaža zapadnog serklaža iz donjih etaža zapadnog 

pročelja kule Tara (uzorak br. 10) pročelja kule Tara (uzorak br. 11) 

Po vrsti, svih pet uzorka pripada brzo rastućem boru. Na uzorcima nije 
sačuvan sloj s korom. S obzirom da su grede istesane od borovine, procjena 
uz pomoć bjelike u ovim slučajevima ne može se koristiti, ali budući da je ri¬ 
ječ 0 drvu koje brzo raste, na njima ne nedostaje puno godova, možda 5-10. 


8. Zaključna razmatranja 

Pronađeni i analizama vremenski određeni uzorci drvenih greda u 
komparaciji s pokretnim arheološkim nalazima i izdvojenim stratigrafskim 
cjelinama, vrlo dobro omogućuju relativno i apsolutno datiranje pojedinih 
stratigrafskih slojeva u kompleksu Staroga mosta u Mostaru. 

Najdublje in situ pronađeni uzorci greda najstariji su na lokalitetu.^®® 
Po svome položaju mogli bi pripadati prvom visećem mostu koji je imao dva 
zidana upornjaka te konstrukciju od drvenih greda i užadi. Na uzorku broj 
5 obavljena su dendrokronološka ispitivanja i analiza koje se gotovo u 
potpunosti preklapaju. Posljednji god na gredi je iz 1082. godine, no, kako 
nije sačuvan cijeli njen presjek moguće je pretpostaviti da je koje desetljeće 
mlađa, tj. da je posjećena i ugrađena početkom 12. stoljeća. Analizom 
utvrđena starost grede je 980±65 godina. Slične rezultate dala su i mjerenja 
karboniziranih ostataka grede označene kao uzorak broj 16, a koji su također 
pronađeni na lijevoj obali uz istočni ugao zidanog pilona visećeg mosta. Zbog 
slabe saćuvanosti greda je analizirana samo metodom. S vjerojatnošću od 
68,2% može se datirati u vremenski raspon od 1170. do 1275. godine. Ta bi 
dva uzorka, dakle, potvrđivala vrlo rano postojanje konstrukcije visećeg mo¬ 
sta na lokalitetu, čak i prije nego li su bile sagrađene dvije velike polukruž¬ 
ne nasuprotne kamene kule koje i danas nadvisuju mostarski most (SI. 4). 
Tom vremenskom horizontu, međutim, možda pripadaju ostaci manje kule 
na lijevoj obali Neretve kojoj su tragovi uočeni prigodom istraživanja 2003. 
pod temeljima kule Tara. Moguća rekonstrukcija najstarije faze utvrđenja uz 
mostarski most, stoga, ne bi bila daleko ni od pretpostavke koju je krajem 19. 
stoljeća predložio K. Jirećek.^®^ 

Dotrajali viseći most naslijedio je drveni čiji su temelji djelomično pre- 
slojili zidane upornjake visećega. Najznačajniji dijelovi konstrukcije drve¬ 
noga mosta ostali su zazidani u temeljnim stopama Hayreddinova kamenog 
mosta iz 1566. godine (SI. 5), pa je on i terminus post quem non ulomcima 
greda koji su ostali sačuvani u njegovim šupljinama (SI. 7 i 8). U tom dijelu 
nalazišta in situ su pronađeni dijelovi dviju greda, od kojih su ispitana tri 
uzorka.^®® Dendrokronološkim mjerenjima utvrđeno je da potječu iz 1367., 
1385. i 1388. godine. Iz veličine šupljina u zidu koje su ostale kao posljedica 
truljenja greda koje su sve bile suvremenici, moguće je pretpostaviti i njihov 


Uzorak broj 5 i 16. 
Jireček 1879, 79. 
Uzorak broj 3 i 15. 

izvorni presjek od 0,46 x 0,48 m. To je važan podatak jer pokazuje da na 
pronađenim ulomcima ne nedostaje puno godova, te da bi datacija dobivena 
dendrokronologijom mogla biti prilično pouzdana. Podupire ju i paralelna 
analiza koja se na jednom ulomku vrlo dobro podudara. Vjerojatnost da je 
ubrana između 1300. i 1370. godine po toj analizi iznosi čak 46,6 Kako 
je i ta datacija potpuno kompatibilna s rezultatima analiza drugih uzoraka 
s ovoga položaja, nije presmiono pretpostaviti da je drveni mostarski most 
građen u zadnjem desetlječu 14. ili početkom 15. stolječa. 

Oblikom i izvedbom vjerojatno je znatno nalikovao onomu koji opisuje 
Evlija Čelebija, a nalazio se u kanjonu rijeke Drine u blizini Foče. Kako je 
njegov opis vrlo slikovit i za moguči izgled drvenoga mosta u Mostaru ovdje 
ga donosimo u potpunosti: ... na velikoj rijeci Drini nalazi se most na jedno 
okno koje se diže do nebeskog vrha. To je veoma strašan, opasan i nesigu¬ 
ran prelaz, koji već propada jer nije tvrdo građen. Ovaj veliki most, koji treba 
pogledati, napravio je majstor stare škole tako da je na jake temelje, koji se 
nalaze na obje strane rijeke, vješto nanizao jednu na drugu velike i duge grede 
(tako) da jedna nad drugom izmiče kao pera u krilima lastavice. Tako su gre¬ 
de, koje se nižu s obje strane, približene pa je onda na sredini mosta povezao 
jedan za drugim pet direka lađe i tako sagradio ovaj veliki most kome nema 
ravna ni u jednom vilajetu^'’°. 

Čelebija piše da ga je dao sagraditi sultan Sulejman Veličanstveni, no, 
navodi i to da ga je napravio majstor stare škole, pa je moguča i pretpostavka 
da je stariji od turskoga doba. Kao vjerojatni predložak za izgled takvog tipa 
mosta može se upotrijebiti i dokumentacija o jednome slične konstrukcije, 
koji se do kraja 19. stolječa nalazio na Prači, lijevoj pritoci Drine, na vrlo sta¬ 
rom putu iz Rogatice u Goražde i Gornje Podrinje^’\ a koji je nedavno idejno 
rekonstruiran pomoču jednog starijeg akvarela (SI. 14)^^^. Prema podacima iz 
europske literature, drveni mostovi ovakvog oblika grade se od srednjega vi¬ 
jeka^''®, a ponegdje, posebno u prednjoj Aziji i danas su u upotrebi (SI. 15)^''^. 

Dataciju mostarskoga drvenoga mosta u kraj 14. ili početak 15. stolje¬ 
ča djelomično podržava i jedan, vrlo zanimljiv arheološki nalaz, otkopan u 
donjoj zoni obzidanih mu temelja na lijevoj ohali Neretve. No, s obzirom na 
stratigrafske odnose na lokalitetu, vjerojatna je i pretpostavka da je pripadao 
horizontu visečeg mosta (usp. SI. 9). Riječ je o kalotastoj vojničkoj željeznoj 
kacigi tipa barbut (barbuta ili barbutus) koja je pokrivala cijelu glavu i vrat 


Uzorak broj 15. 

™ Čelebi 1979, 410. 

Stratimirović, 1925, 91-92. 

Čelić / Mujezinović 1998, 50-51. 

Viollet-le-Duc 1996, 281-282; Brooks 2000, 1-31. 

Na području današnje Turske više je takvih mostova, a kao predložak za moguću 
vizualizaciju mostarskog drvenog mosta, pored onoga na si. 15, upućujemo još na jedan 
iz polovine 19. {Bayram6ren Kdpriisu, pokr. Bayram6ren) i jedan iz početka 20. stoljeća 
(Qayli K6yu Koprusu, pokr. (jerkej). 

SI. 14. Prijedlog rekonstrukcije, vjerojatno kasnosrednjovjekovnoga drvenoga 
mosta na rijeci Prači kod Goražda (prema Dž. Celić - M. Mujezinović) 



SI. 15. Drveni most, tzv. Kiremitli (ili Hapsiya§) Koprusu u pokr. 
Trabzon u Turskoj iz 1935. godine 



SI. 16. Željezna kaciga tipa barbut s T prorezom iz Mostara, 
polovina 14. stoljeća 

izravno se oslanjajući na prsni oklop ili pancirnu košulju (SI. 16)^^®. Prema 
obliku otvora za lice razlikuju se tri njena podtipa: barbut otvoreno lice™, 
barbut s Tprorezom (kakav je mostarski)i barbut s Yprorezom. Općenito 
se drži da je barbut otvoreno lice najstarija njihova inaćica. Pretpostavlja 
se da izvorište ovih kaciga u sjevernoj Italiji, na lombardskom i venetskom 
području, odakle su se, kao vrlo popularna vojnička oprema za pješake i ko¬ 
njanike, proširile i u ostale dijelove, posebno srednje Europe. Uvriježeno je i 
mišljenje da su u intezivnoj upotrebi od posljednje četvrtine 14. tijekom cije¬ 
log 15. stolječa^^®, premda podatci iz pisanih povijesnih izvora svjedoče da su 
i ranije bile u upotrebi, već od četvrtog desetljeća 14. stoljeća^™. 

Arhivski dokumenti u Dalmaciji ovakve kacige, kao dio opreme vojni¬ 
ka, učestalije bilježe od polovine 14. stoljeća, a najstariji arhivski podatak 
0 njima sadržan je u založnici koju je 1333. godine u Dubrovniku rješavao 
njemački vojskovođa dominus Palmanus, miles Teutonicus, a koji je između 
1333. i 1355. godine bio vrlo ugledni stipendiarius domini regis Raxie. Iz spo¬ 
menute isprave saznajemo da je neki Paullucio kod Dubrovčanina Barbija 
Kaboge prethodno bio založio veći broj različitih dijelova oklopa i vojničke 


175 podatcima iz druge polovine 14. stoljeća, čini se da je izraz barbuta ponekad 

upotrebljavan i za kacigi vjerojatno sličan pancirni pokrivač - arma de testa - za cijelu 
glavu (usp.Brun 1952, 217-218), ili je, pak, tu samo riječ opancirnom ovratniku (collarium) 
koji se nosio u kombinaciji s istom kacigom. Takva se kaciga, naime, navodi i u jednom 
dokumentu iz Dubrovačkog arhiva iz 1371. godine ( Petrovič 1976, 99-102, 121), a za njen 
izgled usp. Miiller / Kunter 1984, 27-28. Barbuta kacige s pancirnim ovratnikom često rese 
glave plemića i na nadgrobnim spomenicima 14. i 15. stoljeća u Europi (Norman 1964, 
30-34), a ilustrativan je i njen likovni prikaz na minijaturi jednoga francuskog rukopisa 
iz kasnoga 14. stoljeća, danas u British Museum-u u Londonu (Isto 35). 

Ovaj barbut tip izgledom je vrlo blizak istovremenim bascinet kacigama kojima je, 
pretpostavlja se, porijeklo također u sjevernoj Italiji, a upotrebljavale su se u cijeloj Europi. 
Nekoliko primjeraka kaciga 15. stoljeća tipa barbut otvoreno lice i bascinet pronađeno je 
i pri arheološkim istraživanjima na području zapadnog Balkana (Truhelka 1914, 237- 
238; Škrivanič 1957, 156-157; Bojanovski 1965, 73-77, si. 8). Jednu kacigu tipa bascinet 
posjeduje i Vojni muzej u Beogradu (Piletič 1984, si. 2 na str. 89). 

Ovaj tip barbut kacige u literaturi naziva se i venecijanskom ili italijanskom kacigom 
(celata veneziana ili celata italiana), usp. Nicolle 2003, si. na str. 14; Boccia / Coelho 1967, 
143-144. 

Demin 1886. Za kacigu ovoga tipa navodi da je venecijanskog porijekla (celata 
veneziana). Tipološki slični primjerci su na str. 385, si. 55 (datiran u 14. stoljeće) i na 
str. 392-393, si. 72-74 (datirani u drugu polovinu 15. stoljeća). Zapisano je i to, da su im 
vjerojatni tipološki prauzori u grčkim helenističkim kacigama "korintskog tipa” (Isto 392). 
Takve opće prihvaćene stavove o kacigama tipa barbut podržava i sva kasnija literatura. 
Važnija mišljenja o porijeklu, datiranju i obliku barbut kacige složila je Petrovič 1976, 
120-122, a od drugih rasprava na tu temu upučujemno još i na radove Stone 1961; Boccia 
1982; Miiller / Kunter 1984; Nicolle 2003. 

™ Petrovič 1976, 120-121. Tada su spomenute u pisanim povijesnim dokumentima, a kao 
najstariji podatak o upotrebi ove kacige u Europi navodi se njen likovni prikaz na reljefu 
s portala katedrale u Pamploni po prilici oko 1325. godine (Isto 121, 245, si. 67). 

opreme, a među njima i tres barbutas cum Kasniji podaci iz Du¬ 

brovačkog arhiva svjedoče intezivniju upotrebu barbut kaciga od polovine 
14. stolječa. Iz tih je podataka također vidljivo, da su ih jednako koristili i 
plemiči i pučani, a iz usporedbi s pojavom drugih oblika istovremenih kaciga 
u Dubrovniku jasno je da je barbut bila najomiljeniji oblik. Iz istih podataka 
još je vidljivo i to, da su nabavljane uglavnom u Italiji, najčešče u Veneciji i 
Genovi, no, izrađivali su ih i domači oružari za prosječnu cijenu od 4 dukata 
(prema podacima iz 1371. godine)^®k Od zadnje četvrtine 14. stolječa barbut 
kaciga je u Dubrovniku bila najčešči vojnički rekvizit, a onovremene uredbe 
razlikuju one koje su bile prilagođene za mornaričke i tvrđavske posade. 
Prema drugim arhivskim podacima bjelodano je da se spoznaje o ovim ka¬ 
cigama iz dubrovačke sredine mogu jednako projicirati i na druge dijelove 
onovremene Dalmacije^®®, a znatnim količinama upravo takvih kaciga tako¬ 
đer su opremane i različite vojske zapadnoga Balkana, pripremajuči se za 
odlučujuči sukob s osmanskom vojskom koja je upravo u to vrijeme počela 
dublje prodirati na europsko tlo.^®'‘ 

Usprkos brojnim primjercima barbut kaciga koje su u 14. i 15. stolječu 
svjedočanstvima povijesnih izvora bile u upotrebi u Dalmaciji i na zapadnom 
Balkanu, kaciga s Tprorezom iz Mostara, ko lik o je iz dosadašnjih istraživa¬ 
nja poznato, jedini je ovakav arheološki nalaz s toga prostora^®®. Okolnosti 
nalaza i stratigrafski odnosi na lokalitetu određuju je kao artefakt iz hori- 


Taj podatak iz Dubrovačkog arhiva (Diversa cancellariae, 19, fasc. 97-97v), datiran 
20. listopada 1333. godine, jadan je od najstarijih arhivskih podataka o ovoj vrsti kaciga 
u Europi uopće. Prilikom ranijih objava, u jednom slučaju taj se podatak prenosi kao 
barbuta cum malliis (Jireček / Radonič 1952, 111, bilj. 52), drugi put kao barbuta cum 
maliis (Bojanovski 1965, 75), i potom kao dobro čitanje, barbuta cum mallis (Petrovič 
1976, 120). Što bi mallis trebalo značiti autori se uglavnom ne izjašnjavaju. I. Bojanovski 
misli da je to pokretni vizir (Bojanovski 1965, 75) kojega barbut kacige u pravilu nemaju. 
Mi, pak, pretpostavljamo da bi ta riječ uz kacigu mogla označavati nekakav, od žice 
ispleteni pancirni dodatak (prema lat. malia ili ital. maglia - pletivo, usp. Lezicon, fasc. 
IV, 1974, 688). To, čini se, nisu pancirni okovratnici (usp. i bilj. 170) koji su čest sastavni 
dio ovih kaciga jer se ti u istome dokumentu (kao collari) navode u posebnoj stavci. 

Petrovič 1976, 121. Kao potvrda tomu navodi se da 1383. godine majstor za oklope Vid, 
između ostaloga, izvozi 9 kaciga i 9 okovratnika (vjerojatno je riječ o barbutama); 1384. 
Balša II. Balšič na poklon je dobio pancijeru i barbut a iste godine su mačem ukrašenim 
srebrom, te pancijerom i barbutom, darovani i bosanski kralj Tvrtko I. i župan Beljak 
Sankovič (Ista, 141). Za novčane vrijednosti barbut kacige drugdje u Europi usp. Villanon 
/ Kagay, 2002, 298. bilj. 61. 

U tom je smislu zanimljiva i uredba o uvozu i izvozu vojničke opreme iz 1366. godine u 
kojoj je zabrana trgovine barbut kacigama izričito navedena (usp. Petrovič 1976, 121-122). 

Tako se npr. 1345. godine u vrijeme mletačke opsade Zadra navodi ...tot banderie 
equitum, quot rationabiliter debet se reperire cum barbutis quingentis vel circa..., pa opet 
iste godine ...scribatur capitaneo nostro terre quod miramur de eo, quod scribit, quod habet 
solum TVcentum barbutos... (Ljubič 1870, 258, 273) i ponovo 1355. godine ...ezistente ipso 
in Scardona cum centis barbutis... (Isti 1872, 291.) 

Petrovič, prema Š. Ljubiču, navodi dvije pošiljke (1345. i 1347. godine) od ukupno 800 
barbut kaciga iz Venecije za vojsku srpskoga cara Stefana Dušana Petrovič 1976, 121. 

Vidi bilj. 176. 

zonta 14. stoljeća, vjerojatno iz vremena dok je u funkciji još bio viseći most, 
pa smo skloni, uvažavajući sve pokazatelje, mostarsku kacigu datirati oko 
polovine 14. stoljeća. Time bi ovaj arheološki nalaz u sprezi s poznatim nam 
arhivskim podacima, upozoravao na ćinjenicu, da su barbut kacige u inte- 
zivnoj upotrebi na istoćnojadranskoj obali i zapadnom Balkanu bile i znatno 
ranije od vremena koje je za njih uobičajeno prihvaćeno u europskoj kro¬ 
nologiji. Stoga, kao zalog budućim istraživačima ostaje i traženje mogućeg 
odgovora na pitanje, jesu li i u kolikoj mjeri upavo oružari s naših prostora 
doprinijeli njenom početnom oblikovanju. Za takvu pretpostvku, naime, ima 
više opravdanih razloga, a kojima ćemo, s obzirom na ovdje zadanu temu, u 
nekoj drugoj prigodi posvetiti više pozornosti. 

Kasnosrednjovjekovni drveni most iz kraja 14. ili početka 15. stoljeća 
najmanje je jedan put popravljan, što je posvjedoćeno pronađenim ulomkom 
grede na desnoj obali Neretve^®®. Usporednim dendrokronološkim mjerenji¬ 
ma i analizom godina toga popravka je prilično pouzdana, a dogodila se 
u vrijeme kada su Turci već bili učvrstili svoju vlast u Hercegovini. Prema 
dendrokronološkim mjerenjima posljednji god na gredi je iz 1480. godine, 
no, s pretpostavljenih 30-ak nedostajućih godova, to se dogodilo početkom 
16. stoljeća. Dendrokronološki rezultat dobro je potvrđen i analizom a s 
vjerojatnošću od 54,9%, pretpostavlja se da je taj popravak obavljen između 
1420. i 1520. godine. 

U nasipu kamenog mosta kojim je zatrpan segment drvenog mosta na 
lijevoj obali Neretve, u temeljima recentnih građevina pronađena su još dva 
uzorka drveta^®^. I njihove usporedne analize se preklapaju, a ulomci datira¬ 
ju u drugu polovinu 18. stoljeća. Po svemu se čini da svjedoče o izgradnji gra¬ 
đevina na nasutom platou kamenog mosta, koje su višekratno pregrađivane, 
posebno za vrijeme austrijske uprave. 

Isto kao i most, i najviša građevina u utvrdi na lijevoj obali Neretve, 
kula Tara koja je branila istočni prilaz mostu, višekratno je pregrađivana. U 
najdonjim slojevima pronađeni su uzorci drvene građe koji početak njezine 
izgradnje datiraju u prvu polovinu 14. stoljeća, a to bi značilo da je kula Tara 
sagrađena pedesetak godina prije drvenoga mosta, no, svakako u vrijeme 
dok je u funkciji bio viseći most. 

Na prvom najnižem nivou drvenih serklaža, na sjevernom i južnom 
dijelu zapadnog pročelja kule, pronađena su dva ulomka grede^®®. Za den- 
drokronološke analize od njih su uzeta tri uzorka. Vrlo su važni za datiranje 
gradnje kule jer su ugrađeni u zid kao konstruktivni serklaži pa ni na koji 
način tamo nisu mogli dospjeti kasnije od vremena njene gradnje. Posljednji 
godovi na tim gredama su iz 1316. godine, što pretpostavlja mogućnost da je 
kula zidana u prvoj polovini 14. stoljeća. Za njenu dataciju važan je i nalaz 
karbonizirane grede koja je pronađena netom iznad žbukane joj podnice u 


Uzorak broj 2. 
Uzorak br. 4. 
Uzorak broj 10, 11. 

prizemlju^*®. Možda je to ostatak konstrukcije drvenog poda koji je u tom 
dijelu kule bio složen da bi se smanjila vlažnost prostora. Analizom dati¬ 
rana je u raspon između 1300. i 1370. godine. 

Ulomci drvenih serklaža pronađeni su i na trećem^®® i četvrtom^®^ katu 
kule. Dendrokronološkom analizom utvrđeno je da svima posljednji godovi 
sežu u 1799. godinu, a s obzirom da su vrlo dobro sačuvani, prilično su pouz¬ 
dan oslonac za datiranje nadogradnje ili popravak gornjih etaža kule Tara u 
sam početak 19. stolječa. 

Za relativno datiranje dviju donjih, nesumnjivo starijih, etaža kule 
Tara u prvu polovinu 14. stolječa, važan je još jedan, vrlo zanimljiv i rijedak 
arheološki nalaz. Pronađen je u tijeku konzervacije u jednoj od šupljina koje 
su u zidu preostale nakon što su istrunuli drveni serklaži (usp. SI. 9). Riječ je 
0 malom zlatnom cilindričnom privjesku koji je na krajevima zatvoren s dvije 
kalote, te ukrašen filigranskim nitima i granulacijom. Po sredini valjkastoga 
tijela dodana mu je i cjevčica složena od filigranske žice kroz koju je vjerojat¬ 
no bio provučen lančič ili traka na koju je bio obješen (SI. 17). Funkcionalno, 
predstavlja malu ampulicu za relikvije kakve su u krščanskom svijetu, po¬ 
sebno na istoku, u upotrebi od 6.-7. stolječa^®®. Načinom ukrašavanja, pak, 
zlatna ampulica iz Mostara u duhu je srednjovjekovnog zlatarskog umječa^®®, 
usporediva s nekolicinom jednako urešenih proizvoda koji su do danas pre¬ 
ostali u crkvenim riznicama u gradovima istočnojadranske obale^®"*, ali i sa 
slično ukrašenim predmetima nakita pronađenim pri arheološkim istraživa¬ 
njima, prvenstveno srednjovjekovnih grobalja, na području zapadnog Balka¬ 
na i osobito u dalmatinskom zaleđu^®®. Ovakim filigranom ukrašeni zlatarski 
proizvodi, naime,učestali su i karakteristični su za drugu polovinu 12. i cijelo 
13. stolječe^®® (s vrlo sporadičnim njihovim pojavama u ranijim i kasnijim 
stolječima). Stoga se u ovom stupnju istraženosti i mi zadovoljavamo tim 
vremenskim okvirom za dataciju spomenutog privjeska. Opčenito, ovakvo 
vremensko određenje mostarske zlatne ampulice, vidjeli smo, nije u neskla¬ 
du ni s drugim pokazateljima koji nam pomažu pri dataciji donjih katova 
kule Tara, a odnose se na ostatke dviju drvenih greda (uzorci br. 11 i 17) za 


Uzorak broj 17. 

Uzorci br. 12,13,14. 

Uzorci br. 7, 9. 

Za ranobizantske ampulice za relikvije usp. Die Welt von Byzanz, 2004, 316-317. 

Načinom upotrebe i tehnikom ukrašavanja vrlo je slična malom relikvijaru-privjesku 
od gorskog kristala, optočenog zlatnim filigranom, s Wavela u Krakowu u Poljskoj iz 
kasnog 12. stolječa (usp. Lightbown 1992, 222, 442, pl. 76). 

Dva stilski potpuno usporediva relikvijara iz kraja 12. stolječa i danas se nalaze u 
crkvenim riznicama u Splitu (ruka sv. Dujma u Riznici splitske katedrale) i u Zadru (ruka 
sv. Izidora u Stalnoj izložbibi crkvene umjetnosti u Zadru). Drži se da su obje proizvodi 
domačih zlatara, no, pod nesumnjivim venecijanskim utjecajem. (Usp o tome: Belamarič 
1999-2000, 151-177, sL na str. 165, 167. i Jakšič / Tomič 2004, 11, 54-55). 

Jakšič / Tomič, 2004, 54. 

U povijesti europskoga zlatarstva prepoznatljivi su pod terminom opus venetiarum, 
opus veneticum ili venetum (Belamarič 1999-2000, 162). 

SI. 17. Zlatna ampulica za relikvije iz zida kule Tare u Mostaru, 
kraj 12. i prva polovina 13. stoljeća 


koje je dendrokronološkim mjerenjima i analizom utvrđeno da datiraju 
nakon 1316., odnosno između 1300. i 1370. godine. Pronađena zlatna ampu¬ 
lica moguće je izvorno nešto starija od spomenutih drvenih uzoraka koji su, 
kako se čini, u kulu ugrađeni u prvoj polovini 14. stoljeća. To se, pak, može 
objasniti činjenicom da je privjesak, s obzirom na njegovu materijalnu i du¬ 
hovnu vrijednost, bio dragocjen predmet koji je, vjerojatno, kao proizvod iz 
kraja 12. ili iz 13. stoljeća u upotrebi bio duže vrijeme. Prema okolnostima 
nalaza, sasvim je izvjesno da je bio izgubljen i u zid kule slučajno ugrađen u 
vrijeme njenog zidanja, na žalost i na štetu posljednjeg mu nositelja. 

U utvrđenju na desnoj obali Neretve, osim spomenutog uzorka koji do¬ 
kazuje popravak drvenog mosta početkom 16. stoljeća (uzorak br. 2), nije 
pronađeno drugih ostataka koji bi potvrdili kronološki slijed razvoja srednjo¬ 
vjekovnog mostarskog utvrđenja na toj obali Neretve, a na način kako je to 
utvrđeno za njenu lijevu obalu. No, nalaz dvaju hrastovih nadvoja iz gornjih 
etaža istočnog pročelja kule Helebije (uzorak br. 18), svjedoči da su ti katovi, 
kao i oni na kuli Tari dograđivani ili popravljani početkom 19. stoljeća. Den- 
drokronološkom analizom, naime, datirani su u 1795., odnosno 1796. godinu. 
Taj podatak, kao i činjenica da su utvrđenja uz mostarski most logična i 

funkcionalna fortifikacijska cjelina, dopuštaju da isti vremenski slijed pret¬ 
postavimo i u razvoju utvrde na desnoj obali. 

Uspoređujući na kraju i rezimirajući sve novije rezultate postignute 
različitim istraživanjima, u prilici smo predložiti novu kronologiju razvoja 
fortifikacijskih i urbanih struktura uz Stari most u Mostaru u srednjem vije¬ 
ku, vidno drugačiju od one koja je do sada bila uvriježena. U cjelini se može 
svesti na sljedeće: 

1. Prvi objekti sagrađeni na lokalitetu pripadaju početku 12. stoljeća, a 
tvorili su ih mala polukružna utvrda kojoj su ostaci pod temeljima današnje 
kule Tare, te žićara za transport tereta. Ubrzo nakon nje načinjen je viseći 
most rastegnut između dvaju velikih nosača ”A” oblika na objema obalama 
rijeke. 

2. Polovinom 14. stoljeća viseći most je rekonstruiran, a na mjestu male 
polukružne utvrde podignuta je veća kula Nebojša (današnja Tara) u visini 
prizemlja i dvaju prvih katova. Kao vrijedan nalaz iz njenih zidova ističemo 
malu zlatnu ampulicu za relikvije iz kraja 12. ih iz 13. stoljeća koja je proi¬ 
zvod dalmatinskog zlatarstva pod venecijanskim utjecajem. 

3. Krajem 14. ih početkom 15. stoljeća viseći most je zamijenjen čvr¬ 
stim drvenim mostom koji je konzolno nadvisivao rijeku na objema obalama. 
Utvrđenje na lijevoj obali dodatno je ojačano utvrdom peterokutnog oblika 
koja se jednim krajem naslonila na postojeću kulu a drugim na drveni most 
i riječnu obalu. U to je vrijeme i na desnoj obali podignuta kula Cimski (Ci- 
movski) grad (današnja Helebija) kao slobodnostojeći objekt. Visina njene 
tadašnje gradnje su prizemlje i dva prva kata. Tijekom druge polovine 14. 
stoljeća, u utvrđenju na lijevoj obali, u podnožju glavne kule, podignut je ma¬ 
nji objekt za smještaj vojne posade. Vrlo zanimljiv pokretni arheološki nalaz 
iz toga horizonta je kaciga tipa barbut, koja se u Dalmaciji i susjednim joj 
krajevima, prema pisanim povijesnim izvorima, upotrebljavala od 1330-tih 
godina do u 15. stoljeće. 

4. Krajem 15. ih početkom 16. stoljeća drveni most je temeljito poprav¬ 
ljen. Taj je popravak bio toliko obiman da je proizveo lokalnu legendu, a po¬ 
tom i opće uvjerenje da ga je izvorno dao sagraditi sultan Mehmed II. Osva¬ 
jač (f 1481. godine). 

5. Uz dotrajali drveni most, 1557. godine, po nalogu sultana Sulejma- 
na Veličanstvenoga, započeta je gradnja jednolućnoga kamenoga mosta po 
projektu onodobnoga glasovitoga turskoga graditelja Kodže Mimara Sinana, 
a do 1566. godine izveo ga je i sagradio njegov učenik i pomoćnik Mimar 
Hayreddin. U vrijeme gradnje kamenoga mosta, popravljaju se i dograđuju 
dvije glavne kule utvrđenja. Dograđuju im se još dva kata. Obnavljaju se i 
bedemi na utvrdi s lijeve strane Neretve, a kao pojačanje obrani kamenog 
mosta nešto kasnije gradi se i nova kula (današnja Herceguša) koja je pre- 
slojila starije zidove. Uz to, kameni je most bio znatno povišen u odnosu na 
prethodni drveni, pa mu je bilo potrebno napraviti nove pristupe. Stoga je 
unutrašnji hodni nivo obiju tvrđava bio znatno podignut. U tim zahvatima 

je zatrpan i dio prizemlja glavnih kula, pa su im u višim nivoima otvoreni 
novi ulazi. 

6. U pristupnom nasipu Hayreddinova kamenog mosta kojim je zatr¬ 
pan stariji drveni most, u temeljima recentnih građevina na lijevoj ohali Ne¬ 
retve, pronađeni su uzorci drveta iz druge polovine 18. stoljeća koji upućuju 
na todohnu izgradnju pratećih objekata u tome dijelu utvrđenja. 

7. Srednjovjekovne kule na obalama koje su s obje strane branile pri¬ 
stup mostu, u vrijeme turske uprave, a osobito u vrijeme Kandijskoga rata, 
više su puta pregrađivane i dograđivane, posljednji put krajem 18. ili poćet- 
kom 19. stoljeća, kada su dobile oblik kakav im se saćuvao do danas. 

Od prosinca 2005. godine obnovljeni Stari most i povijesna jezgra Mo¬ 
stara na popisu su zaštićene kulturne baštine UNESCO-a. 


Summary 

Historical and archaeological documents 
for medieval Mostar 

The systematization of ali known up-to-date historical data on medieval 
bridges and towers in present-day Mostar was given at the beginning of this dis- 
cussion. Despite the brst historical reference to Mostar from the 15th century, 
it is not possible to date their construction according to these data. It is also not 
clear whether the whole complex was built at once according to one set of plans, 
or was the result of continuous building over centuries. 

Investigations between 2002 and 2004 gathered a large amount of new 
data that can provide relevant answers. The basis of these studies is the remai- 
ning wooden elements found in the buildings that comprise the fortifications on 
the river banks. Twenty two samples were collected and analysed by the car- 
bon-14 method (Ruđer Bošković Institute, Zagreb, Croatia) and dendrochrono- 
logical measurements (Malcom and Carolyn Wiener Laboratory for Aegean and 
Near Eastern Dendrochronology, Cornell University, New York, USA). Samples 
analysed by both methods yielded very similar results. These results were also 
compatible with the results of a stratigraphical investigation at the location, an 
analysis of archaeological findings, and visible differences in the construction of 
the structures revealed by the conservation-restoration studies made on ali objects 
in the fortification. Based on these results the following points could be made: 

1. The first amenities built on this location date to the beginning of the 
12**' century. They consisted of a small half-circle fortification underneath the 
present-day tower called Tara, a cableway for cargo transportation, and a wire- 
bridge stretched between two large “A” form carriers on both river banks. 

2. The wire-bridge was reconstructed during the mid IT** century and a 
two-fioor tower (the hasis of present-day tower Tara) was huilt on the location 
of the small half-circle fortification. A small golden relic ampulla made hy gold- 
smiths under Venetian influence from the 12**' and the IS*** century was found in 
the tower walls. 

3. The wire-hridge was replaced hy a firm wooden hridge in the end of Id*** 
century or the heginning of 15**' century. The fortification on the left river hank 
was further strengthened hy a pentagonal fort which is partially supported hy 
the tower and the wooden hridge and river hank. At the same time, a free-stan- 
ding two-fioor tower (present-day Helehija) was huilt on opposite river hank. In 
the second half of the Id*** century, as a part of the fortification on the left river 
hank, the smaller fortress for a military garrison was huilt at the hase of the 
tower Tara. An interesting archaeological flnding, a harhuta type of helmet, was 
discovered at this location. According to written testamente, this type of helmet 
was used in Dalmatia and its surroundings from cca. 1330 tili IS*** century. 

d. The wooden hridge was radically repaired at the end of 15**' or the he¬ 
ginning of IG*** century. This restoration was so suhstantial that it yielded a local 
legend and general helief that it was ordered hy sultan Muhamed II Conqueror 
(t 1481). 

5. Following the order of sultan Suleyman the Magniflcent, the construc- 
tion of a single are stone hridge adjacent to the older wooden hridge started in 
1557. The construetion was performed according to the instruetions of the su- 
preme Ottoman construetor Kodže Mimara Sinana, and finished hy his seholar 
and assistant Mimar Hayreddin in 1566. While the stone hridge was huilt, the 
two main towers. Tara and Helehija, were repaired and upgraded hy adding 
two additional floors. The fortification on the left river hank of Neretva was also 
repaired, and a new tower, Herceguša, was huilt to strengthen the defense of 
the stone hridge. As the stone hridge was significantly higher than the wooden 
hridge, it required a new access and an elevation of the tower inner floors. Due 
to this reorganization, the ground floors of the towers were huried and the new 
entrances were opened on the higher levels. 

6. The medieval towers on the river hanks that defended the access to the 
hridge were upgraded several times during the Ottoman rule, particularly du¬ 
ring the Kandijski war. The towers got their present-day shape in the end of IS*** 
and the heginning of the IG*** century. 

7. The wooden remainings from the second half of the IS*** century were 
found in the access emhankment to the stone hridge made hy Hayreddin that 
covered the older wooden hridge and in the hase of the fortification on the left 
river hank of Neretva. These findings suggest that additional amenities existed 
in that part of the fortification. 

These investigations were made hy the company “Omega engenering” 
from Dubrovnik, Croatia, and their collaborators during the restoration of the 
stone hridge demolished by the war in 1993. The renovation of the hridge and its 
towers was finished on July 24**', 2004 and they have been listed as a part of the 
UNESCO World Heritage in December 2005. 


(prijevod; Ira Milošević) 

